**Z A P I S N I K**

**SA 5. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 30. studeni 2017.

5. sjednica Gradskog vijeća Grada Ivanić-Grada održana je dana 30. studenog 2017. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Tihana Vuković Počuč – voditeljica Odsjeka za poslove Gradskog vijeća i Gradonačelnika.

Prisutni članovi Gradskog vijeća:

Željko Pongrac, Branko Petrinec, Željko Brezovečki , Milica Piličić, Lovorko Matković, Goran Leš, Tena Kovačević, Krešimir Ceranić, Drago Dianek, Sanda Špoljarić Carević, Pero Vržogić, Krešimir Malec, Stjepan Klak, Mirna Češković, Davor Srebačić

Odsutni: Žaklin Acinger Rogić, Krešimir Golubić

Ostali prisutni:

1. Javor Bojan Leš - Gradonačelnik Grada Ivanić-Grada
2. Željko Posilović - zamjenik Gradonačelnika Grada Ivanić-Grada
3. Tomislav Cuvaj – zamjenik Gradonačelnika Grada Ivanić-Grada
4. Milivoj Maršić - pročelnik Upravnog odjela za financije, gospodarstvo, komunalne djelatnosti i prostorno planiranje
5. Martina Kovač Crnčec - pročelnica Upravnog odjela za lokalnu samoupravu, pravne poslove i društvene djelatnosti
6. Tihana Vuković Počuč – voditeljica Odsjeka za poslove Gradskog vijeća i Gradonačelnika
7. Mario Mikulić - direktor Komunalnog centra Ivanić-Grad d.o.o.
8. Valentin Gadža – direktor Razvojne agencije IGRA d.o.o.
9. Sanja Radošević – direktorica IVAKOP d.o.o.
10. Darko Rupčić – direktor IVAPLIN d.o.o.
11. Obiteljski radio Ivanić d.o.o.

Na poziv Predsjednika Gradskog vijeća Grada Ivanić-Grada minutom šutnje odana je počast svim poginulim i nestalim hrvatskim braniteljima i tragično stradalom generalu Praljku.

Predsjednik Gradskog vijeća g. Pongrac – otvorio je 5. sjednicu te konstatirao da je sjednici od ukupno 17 trenutno prisutno 15 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je jednoglasno usvojen Zapisnik sa 4. sjednice Gradskog vijeća.

Gradsko vijeće jednoglasno je usvojilo sljedeći

**DNEVNI RED**

1. Aktualni sat,
2. Razmatranje Izvješća o radu za 2016. godinu Pučkog otvorenog učilišta Ivanić-Grad i donošenje Zaključka o prihvaćanju istog,
3. Razmatranje prijedloga i donošenje Odluke o davanju prethodne suglasnosti na Statut Pučkog otvorenog učilišta Ivanić-Grad,
4. Razmatranje Financijskog izvješća i Izvješća o radu trgovačkog društva Obiteljski radio Ivanić-Grad d.o.o. za 2016. godinu i donošenje Zaključka o prihvaćanju istog,
5. Razmatranje Financijskog izvješća i Izvješća o radu Gradskog društva Crveni križ Ivanić-Grad za 2016. godinu i donošenje Zaključka o prihvaćanju istog,
6. Razmatranje prijedloga i donošenje Odluke o izmjenama Odluke o gradskim porezima Grada Ivanić-Grada,
7. Razmatranje prijedloga i donošenje Odluke o odobravanju financiranja i pokretanju projekta izvođenja radova na sanaciji pomosta mosta u Ulici Kralja Tomislava
8. Razmatranje prijedloga i donošenje Odluke o davanju prethodne suglasnosti na Odluku o izmjenama i dopunama Statuta Javne vatrogasne postrojbe Ivanić-Grad,
9. Razno.
10. **TOČKA**

G. Željko Brezovečki – sve pozdravlja i postavio bi nekoliko pitanja. Prije svega želi postaviti pitanje, a pitanje se odnosi za ured Vodoopskrbe i odvodnje Zagrebačke županije gospodinu Brozu. Ovih dana su zapravo naši građani u više puta ga kontaktirali, a i susreli su se sa problemima oko raznog fakturiranja računa, oko raznih nejasnoća koje pristižu na naše adrese gdje se i za 10 godina unatrag, ili 15 dolaze ovršni računi i prijetnja pred isključenjem, pa ne zna u čemu je stvar i šta se dešava, međutim zbog čega se, zanima ga prije svega zbog čega se neće slati računi svaki mjesec. Prošlih godina do sada se uvijek svaki mjesec slali su računi na fakturiranje tj. građani su lako platili ono što je bilo u protekloj godini, a sada po novom načinu da se neće to tako napraviti nego da će se dvomjesečno ili duže. Prije svega nije mu jasno, poteškoća će biti za pojedine građane er kada se nakupi veliki iznos tko će to i kako će to platiti? Zašto se uvodi plaćanje ili zašto se ne uvede plaćanje akontacijsko kao što ima Elektra i ovo, pa da kroz paušal nešto se uplati unaprijed pa da bude građanima lakše. Druga stvar, u novom sad tom sistemu, čuo je dolje kada je bio u njihovim prostorijama gdje radi gospođa, ne može se dostaviti više podaci o brojilu. Što znači osobno se moglo dostaviti brojilo da se upiše i prema tome se izvršila uplata. Prije svega mnogi građani kroz kontakte koje su izvršili prema njemu, žalili su se prije svega na neinformiranje, što znači da nisu dobro informirani, a nije naveden ni razlog zašto se šalju računi koji su stariji od 15 godina kada se zna da nakon 3 godine nastaje zastara. To bi bilo upućeno što se tiče toga, a slijedeće pitanje bi uputio direktoru Ivaplina, a ono se odnosi na zapravo stanje u gradu Ivanić-Gradu što se tiče plina i raskopanosti grada. Zna i vjeruje da je potrebno, da instalaciju treba obnavljati, da treba mijenjati cijevi, međutim nakon izvođenja radova i po dva mjeseca se ne vraća u prvobitno stanje i eto to se dogodilo na Bučijadu kada je centar grada bio raskopan i samo posipan sa šljunkom. Tašto je potrebno dva mjeseca da se izvrši radove da bi evo sada prije nekoliko dana se tek krenulo u asfaltiranje, međutim nije sve asfaltirano. Kod Doma umirovljenika su dvije rupe po metar veličine koje nisu asfaltirane, samo je blato zagrnuto iako se i tamo kopalo i mijenjalo cijevi, ada ne govori o krpanju koje je sada nastalo uz autobusni kolodvor po pješačkoj zoni, kao da su se djeca igrala, bacila onako iz tački par tački betona i jednostavno s nogama zagazilo. To je nivelirano po dva centimetra ispod dok na drugim stranama kada se pređe na stranu prema Kolodvorskoj ulici je dva centimetra asfalt iznad pločnika. Misli da nije adekvatno ili je možda samo privremeno, pa želi pojašnjenje. Druga stvar, ovih dana se vidi da se izvode radovi kompletno i priključci prema građanima, da li je netko možda stupio u kontakt sa Hrvatskim željeznicama jer zna se da kreće ubrzo rekonstrukcija ovog podvožnjaka. Da li je netko stupio u kontakt i da li su se uskladila prije svega njihovi i naši papiri da ne bi sada bilo da mi prvo mijenjamo, kopamo, pa onda iza toga će oni ponovno prekopati. To se odnosi na Vulinčevu i ovo prema centru, znači kompletno. Slijedeće pitanje bi postavio, a to je što se tiče šetnice ako je moguće jedan stupić da se ugradi ne šetnicu tamo prema Zelenjaku, ponovno se voze ljudi s autima i ponovno idu na ribolov sa svojim autima i gaze po novoj šetnici, smatra da to ne bi trebalo tako biti, pa eto molio bi Gradonačelnika ako se može nešto ubrzo to riješiti. A i glavno pitanje koje bi želio postaviti, obraća se vijećnicima te navodi da im je postavio na klupe, nalazi se na klupama, odnosi se na zamjenu znakova. Ovih dana grad se znatno uređuje, može se vidjeti da se radi novi dio šetnice prema vatrogasnom domu, radit će se i ovaj novi most, prema tome daje prijedlog Gradonačelniku da u buduće ako se može da se iznađe rješenje i da se donese odluku da se pristupi novoj izmjeni tih znakova koji su u gradu Ivanić-Gradu. Prije svega objasnio bi zašto, zato što ova tabla na kojima sada se nalaze imena i prezimena ulica kada se izrađuju koštaju 426,00 kn. Međutim zbog niskog stupića koji je svega na visini 2 m, na žalost nesavjesni građani te table potrgaju, bace i danas u Ivanić-Gradu na 64 stupića nedostaje ili naziv ulice ili znak stop ili drugi znakovi, dok evo predloženo ovdje se nalazi na stupu od 3,5 m i tabla sa imenom ulica je obostrano, što znači može se vidjeti sa lijeve i sa desne strane, a šta je najzanimljivije 264,00 kn košta izrada takve table pa eto kud je jednostavnije, kud je jeftinije, a druga stvar ipak ti naši građani koji rade te probleme neće moći 3,5 m dignuti ruku u zrak da bi ju strgali sa postojećeg znaka.

g. Vjekoslav Broz – pozdravlja prisutne i pokušati će odgovoriti na pitanja, makar bi najbolja adresa za to bila Uprava Društva. Što se tiče fakturiranja računa omogućeno je na nivou cijelog poduzeća Vodoopskrba i odvodnja Zagrebačke županije da će se ujednačiti način očitavanja i naplate, te je usvojen u ovom trenutku sustav dvomjesečnog očitanja i slanja računa, tako da će građani svi znači u budućnosti dobivati svaki drugi mjesec račun za potrošnju vode i isto tako će im se i očitavati. Što se tiče opomena koje su stigle na adrese građana, zna da se dio odnosi na stare ovrhe koje su bile nekad davno podnesene, dio se odnosi na uplate koje su ljudi uplaćivali u RBA banku, a u poduzeću je račun bio zatvoren sa 20.09. prošle godine, te je banka samim time primala uplate ali ih drugi dan odmah vraćala nazad strankama, a jedan dio se odnosi na stvarno dugovanje koje je recimo i u zastari. Sve drugo može pismeno odgovoriti osobno ili Uprava poduzeća.

g. Darko Rupčić – vezano na prvo pitanje centar grada, stanje plinovoda, čelični plinovod star, puštao je, propuštao na više mjesta upravo u vrijeme kada se i desila manifestacija i naravno zahtijevalo je hitnu intervenciju, intervencija je obavljena, sanirana je cijela čelična mreža i zamijenjena plastikom na najbezbolniji način. Nada se da to nije omelo, a i koliko zna, nije omelo cijelu manifestaciju. Zajedno sa Komunalnim centrom radili su u suradnji cijelu priču na znanje svih. Što se tiče Vulinčeve ulice prema Kloštru od križanja sa željezničkom prugom, stara čelična mreža u jako lošem stanju, telefona, svega, često je propuštala i ovaj puta jedino je bilo moguće, i još jedan razlog po inspekciji MUP-a PU Zagrebačka, Inspekcija zaštite od požara i eksplozija prije više godina utvrdila je da Inin plinovod koji je žila kucavica, koji opskrbljuje distributivno područje Grada i dvije Općine, vodi plin, a ta cijev nije u cijelosti, dokazano je, ispravna. Traži sanaciju, da bi se ista izvela trebalo je uložiti puno novaca u tuđu imovinu, Ininu imovinu. Drugi razlog što se Vulinčeva radi je i taj da se napravi žilu kucavicu drugu, pa ujedno sanacija čeličnog plinovoda koji pušta, koja je u lošem stanju, 50-70 godina stara i alternativa buduće žile kucavice je dovela do toga da se donijelo odluku da se hitno postavi plastiku i da se dođe do faze do koje se može doći prije nego što nastupe temperature ispod 5 stupnjeva kada se više ne može vani variti plastiku. Zbog toga su ti radovi učinjeni i rađeni, sve u cilju sigurnosti građana i bolje opskrbe distributivnog područja. Sa HŽ-om, HŽ je dao suglasnost na te radove, iskoordinirani su radovi s njima, usmjereni su na to da postoji plan budući u suradnji sa Gradom i svima, da će se raditi na zamjeni infrastrukture, tj. pothodnika, na žalost nije opskrba i mreža dozvoljavala da se čeka priliku kada će se to desiti nego se moralo intervenirati odmah. Šta će biti sutra, da li će biti za godinu dana nekih izmjene, promjene, da li će se raditi podvožnjak, ili za više godina, tada će se izmjestiti ova instalacija kao i sve one ostale koje se trenutno nalaze ispod i oko pruge. Tamo ima i kanalizacija, jedva se probilo ispod, ali se odradilo posao najkvalitetnije što su mogli. Navodi da je s tim jako zadovoljan. Bio je mišljenja da će uspjeti isključit čelični plinovod na tom dijelu i plastiku staviti u funkciju, ali ovo vrijeme kakvo je i dinamika kojom je teklo, i problematika nije dala da se ta faza završi, ali naravno u proljeće čim prije bude moguće nastaviti će se sa radovima i završiti te radove. Što se tiče asfaltiranja zna da je to problem, razumiju i građane, ali ih pozivaju isto na razumijevanje. Kada se iskopaju takvi kanali ne smiju sa nabijačima stisnuti zemlju i svu podlogu onako kako bi zapravo trebalo da podloga bude čvrsta i stabilna, mora se čekati da i samo vrijeme napravi svoje taloženje uokolo plinovoda, jer inače se uništi varne spojeve. Mora se čekati da se istaloži jedno vrijeme, privremeno betonirati kada je to moguće, a asfaltirati onda kada se stvore za to uvjeti. Sve se čini, čak su i privatne ili čak firmine neke prilaze koji su kopani, zna da ovdje ima i neke osobe koje imaju svoje pristupe prema tom dijelu, odmah ih se rješavalo, i prema vrtiću i prema svemu. Naravno ne može se sve odjednom napraviti, a i sve treba za neko vrijeme. Dva mjeseca zna da je puno nekad, ali za asfaltiranje nekoliko kvadrata treba pričekati jer ne može se cijeli kamion vući za kvadrat asfalta, to je preskupo, mora se pričekati neko vrijeme i sanirati. Nada se da se ima razumijevanja i gledaju da ekonomično završe sve radove, znači da je optimalno.

g. Željko Brezovečki - nije baš zadovoljan sa potpunim odgovorom od direktora, prije svega slaže se da se ne može utjecati kada cijev pukne, da treba sanirati, da treba čak i čekati da se to jedno vrijeme slegne, međutim, obraća se gospodinu direktoru, te navodi da prvi radovi koji su krenuli su krenuli kraj Gradske udruge umirovljenika Ivanić-Grad i od tuda se krenulo kopati prema centru, prema Gradskoj pivnici i prema svim onim drugim dijelovima i sve se vratilo u prvobitan položaj, a ispred Gradske udruge umirovljenika Ivanić-Grad ostale su dvije fleke po metar sa metar, pa pita kada će to asfaltirati? To ga zanima, jer ako su sve riješili, zakrpali u centru grada kako se zaboravilo tamo gdje su na početku krenuli iskope?

g. Darko Rupčić – slaže se da nije taj odgovor apsolvirao nego je u cjelini, moguće je da je propust napravljen, da je previd napravljen kod asfaltiranja i sanacije i biti će učinjeno u što kraćem roku.

Gđa. Mirna Češković – ima nekoliko pitanja, prvo se odnosi na uređenje unutrašnjosti Društvenog doma u Posavskim Bregima, Naime, kroz cijeli unutarnji zid probija vlaga, te dio zida u kuhinji je također pun vlage. Sada to već predstavlja opasnost jer tu su električne utičnice, te su utičnice počele padati. Do sada je to već nekoliko puta krečio Mjesni odbor, ali očito to nije rješenje, a i nije z u redu da MO to sanira, Dom je u vlasništvu Grada, a ne Mjesnog odbora. Društveni dom služi za druženje mještana. Društveni dom u Posavskim Bregima je dosta korišten te normalno da s vremena na vrijeme bi trebalo uložiti u uređenje, pa je zanima da li postoji mogućnost da se to, taj dio zida sanira. Također su dvije zavjese koje su pale i nikada nisu došle ponovno nazad, ne zna u kakvom su stanju te zavjese. Također, još jedan problem su stolovi koji su očito dosta lože kvalitete te su već nekoliko puta lijepljeni, ali ponovno se odljepljuju, ponovno lijepe, itd. Zna da je to možda sitnica, ali kada nema dovoljno stolova to predstavlja veliki problem. Zatim postavlja pitanje u kojoj je fazi sanacija nasipa na Savi u Lijevom Dubrovčaku i kada je planiran završetak radova? Treće pitanje je hoće li umirovljenici ove godine dobiti božićnicu? Još jedno pitanje vezano za Posavinu, već dvije godine se ne čisti glavna cesta od snijega, ulice se čiste, svaka čast, tu i tamo se koja preskoči, ali uglavnom se to riješi. Po glavnoj cesti prolaze ralice, ali sa dignutom korpom, snijeg se ugazi i to stvara velike probleme u prometu. Moli gospodina Gradonačelnika da to pokuša riješiti da i oni kao i u Ivaniću imaju čiste ceste.

Gradonačelnik – pozdravlja sve, zahvaljuje kolegici na postavljenim pitanjima, te navodi da što se tiče štapića, odnosno prepreka na šetnici i vezanog pitanja za izmjenu znakova ne može dati sada konkretan odgovor osim da je primljeno na znanje. Neke prepreke su već i postavljene od prošle sjednice, vidio je na par lokacija da su postavljene prepreke i ne zna na koji način se sad to onda desilo da li možda ima još lokacija na kojim se može uči na šetnicu, a da nije postavljeno. U Jalševcu je vidio da su postavili betonske stupiće. Provjeriti će to i na taj način će probati napraviti te prepreke, ne bi trebao biti problem. Što se tiče uređenja unutrašnjosti Doma u Posavskim Bregima, ovo što vijećnica upozorava, vjeruje da je takva situacija i kada je bio vidio je da je vlaga na tom zidu, žao mu je što očito tak Dom je rekao bi prije ne tako puno vremena generalno uređen i znatna sredstva su u njega uložena, vjerojatno nisu radovi tada bili kvalitetno odrađeni pa se ovo desilo. Ono što može reći da će već na idućem vijeću izaći sa novim prijedlogom proračuna, imati će nekakva rješenja upravo za domove i gdje će tražiti od mjesnih odbora da se krene u jedan drugačiji način rasporeda sredstava i da se dođe do značajnijih sredstava tada koja bi ulagali upravo u uređenje domova i to u te velike radove, a ovo će poslati službe Grada da vide o kakvoj je sanaciji riječ i koliko bi bili troškovi takvoga uređenja, ali naravno da ono što je u vlasništvu Grada održavat će se. Na žalost, mora reći da ima dosta domova na području Grada koji imaju i većih problema od ovog koji je izložen. U svakom slučaju prihvaća na neki način ovu sugestiju da se i oko stolova i zavjesa i oko toga vidi kakva je situacija vidi kakva je situacija, pa će odgovoriti. Što se tiče sanacije nasipa na Savi to će prepustiti da odgovori g. Posilović, on je bio na sastanku vezano uz to pa će dati i potpuniji odgovor. Što se tiče božićnica one nisu planirane u Proračunu za ovu godinu. Što se tiče čišćenja ceste, koliko iz iskustva, prošle godine misli da je bila dosta dobra situacija čišćenja cesta i da je većina ljudi bila zadovoljna, možda problemi nastaju u samim ingerencijama, odnosno dio cesta su županijske koje čiste Županijske ceste i odgovorne su za njih, a dio cesta čiste jedan dio Komunalni centar, te se tu preklapaju njihove ovlasti. Ukoliko se radi o županijskoj cesti, to je glavna cesta, za nju su odgovorne Županijske ceste i one ju čiste, a lokalne, odnosno sporedne prometnice čiste gradske službe. Nada se da će sve biti u redu ove godine i ako će bit nekih problema reagirati će, i na upozorenje će odmah vidjeti o čemu se radi.

g. Željko Posilović – pozdravlja sve prisutne, te navodi da je pitanje bilo nasip na Savi, naravno da u Gradu se potiče sve to radi sigurnosti građana ne samo MO Dubrovčak nego i svih na Posavini, a i Ivanić-Grada. Faza koja je do sada napravljena je 80% od onih 246 metara koji moraju biti. Sami rokovi su bili, Hrvatske vode su si dale nekakve rokove od 24 mjeseca, ali na sastanku uz obećanje da će napravit u roku 4 tjedna, u 40 dana sav taj nasip. Tamo se utvrđuje obala nasipa uz one talpe koje idu u dubini do 11 metara koje su vezane same uz to, i naravno poslije ide onaj kamen. Rekli su da im ne smeta ništa osim vodostaja koji se digao u nekim trenucima, ali nastavak radova slijedi jer i preko uime mogu raditi, nema prepreka preko zime.

Gđa. Mirna Češković – zahvaljuje na odgovorima, kao što je i rekla ono što je čistio Komunalni centar je stvarno dobro očišćeno, ali ovo očito znači Županijske ceste čiste. Ono šta bi htjela upozoriti je iz 3. sjednice na pitanja je obećan pismeni odgovor a nije ga dobila, pa to još moli. Bilo je nekoliko pitanja, postoji u zapisniku pa moli da se pronađe i da se odgovori.

g. Željko Pongrac – ispričava se i biti će u najkraćem mogućem roku

g. Davor Srebačić – poštovanje svim prisutnima, ima nekoliko pitanja, prvo pitanje radi se o Širinečkoj ulici, zvali su ga pa je došao na lice mjesta vidjeti o čemu se radi, to je ulica u koju se skreće iz Šiftarove ulice. Tamo postoji jedan zavoj koji je pod 90 stupnjeva i na tom zavoju granje je izraslo u visinu i širinu, ništa se ne vidi, jako je opasan i nepregledan taj zavoj. Ta ulica je toliko uska da može proći samo jedan automobil, znači u jednom smjeru. Trebalo bi to granje i šikaru posjeći jer ljudi imaju taj problem već tri godine. Mogu si samo zamisliti koliko je u tri godine to sve izraslo. Na tom zavoju je bilo već nekoliko manjih udesa sa automobilom, zadnji slučaj završio je sa jednim automobilom u grabi, drugi je udario u jedan stupić. Inače to zemljište ima, prema njegovim informacijama, preko deset vlasnika tako da je malo teže komunalnom redaru da riješi tu situaciju, da e nekome kazna napiše, i tako to, jer se nema kome naplatiti. Navodno je i pod sudskim sporom to zemljište, znači situacija je mrvicu kompleksna. Zamolio bi da se ro ljudima riješi, ako treba nešto fizički pomoći može uskočiti, nema problema. Tom ulicom inače djeca se voze na biciklima, limarija se popravi, ali ako strada neko dijete to će biti veliki problem. Postoji još jedna najsvježija informacija da su se na toj parceli pojavile i lisice, napravile su si brlog, ima ih između 5 i 10 i navodno je jedna nedavno trčala za jednim djetetom, a to je tu tako reći skoro blizu centra grada. Drugo pitanje bi bilo, također su ga ljudi zvali, vezano za Školsku ulicu. Počela se raditi šetnica i ljudi su zabrinutu jer ne znaju da li će sva parkirna mjesta ostati u funkciji kao što su i bila do sada, da se slučajno koje parkirno mjesto ne izgubi i to ih sad jako zanima jer oni tamo žive i uvijek je gužva. I sada se još javlja jedan problem, a to je pošto se radi šetnica onda sva ova zemlja koja je iskopana nabacana je na to parkiralište i sad se tamo auti ne mogu parkirati, znači smeta im. Pa ako može dobiti odgovor na to. Treće pitanje je, grad je prepun grafita, ima i nacističkih grafita, pa ga zanima kada će ti grafiti biti uklonjeni. To su kukasti križevi, ustaško znakovlje, ubi srbina i slične budalaštine. Pošto je izglasana turistička Strategija i baziramo razvoj grada dobrim dijelom na turizmu smatra da se turisti baš i neće vraćati ako vide ove grafite po gradu. Četvrto pitanje više je prijedlog, dakle naknada za jednog vijećnika iznosi oko 500,00 kn mjesečno, to je znači 250,00 za sjednicu i 250,00 kn paušal, imamo 17 vijećnika i to iznosi nekih 8.500,00 kn mjesečno. Za 17 vijećnika godišnji iznos je 102.000,00 kn, a naknada za 4 godine za 17 vijećnika iznosi 408,00 kn. Znači to je iznos koji vijećnici iznesu iz gradske blagajne u 4 godine, a gdje su tek razno razni odbori. Prijedlog je da se ukine te vijećničke naknade i taj novac preusmjeri onima kojima je potrebnije, npr. ima sjajnih udruga kao što je „Mali princ“, sjajni mladi robotičari, i fizičkim i pravnim osobama je taj novac potrebniji nego vijećnicima. Ako se ušlo u politiku da bi se dobivalo tih 500,00 kn mjesečno onda bolje da se ne bave politikom. Treba volontirati i svojim primjerom pokazati kako se štedi gradski novac.

Gradonačelnik – zahvaljuje na svim postavljenim pitanjima, od četiri pitanja odgovoriti će na jedno, na dva pitanja će dati zamjenik odgovor koji je direktno uključen u rješavanje tih problema o kojima je bilo govora. Što se tiče zavoja u Širinečkoj ulici i putanja vezano za grafite, oni su u fazi rješavanja, što se poduzelo reći će g. Cuvaj koji je bio i na terenu i na jednoj i na drugoj lokaciji. Što se tiče Školske ulice, šetnice i cijelog tog projekta naravno da sada u fazi radova će biti problema i da će dio parkirnih mjesta biti zauzet i da ljudi neće moći u potpunosti koristiti ta mjesta na toj lokaciji, međutim to će trajati jedno vrijeme dok traju i radovi. Samo tehničko rješenje biti će predočeno svim stanarima, radi se o te dvije zgrade, kroz nekakvih desetak dana će pozvati sve stanare i pokazati im rješenje. Rješenje je zamišljeno tako da će se izmjestiti nogostup u principu u lijevo za jedan metar i dobiti će se novih 50 parkirnih mjesta gdje će auti moći se parkirati pod kutom od 60 stupnjeva ispred zgrada. Znači dobit će se duplo više parkirnih mjesta nego što ima sada i dobit će se normalan prolaz vozilima po ulici. To je jedno kvalitetno rješenje, nada se da će ga i stanari kao takvo prihvatiti. Uz to postoje još dvije dodatne lokacije na kojima je moguće još 20 parkirnih mjesta, a inače Grad je da bi mogao dobiti građevinsku dozvolu za šetnicu također je morao izprojektirati, dobivena je građevinska dozvola za još dodatnih mjesta kod Srednje škole na drugoj strani gdje će bit također nekakvih trideset parkirnih mjesta. Znači ukupno u toj cijeloj ulici sa lijeve strane otvoriti će se negdje, po njegovoj procjeni, negdje oko 60 do 70 novih parkirnih mjesta tako da neće biti nikakvog problema za parkiranje niti za korisnike koji borave u centru grada, a niti za stanare. Znači, svatko bi morao imati normalno parkirno mjesto, a moli za malo strpljenja kroz tih nekakvih 4-5 mjeseci kada će trajati radovi, ići će se sektor po sektor i dijelovi parkirališta će u tom momentu naravno biti i zauzeti, a naravno da po završetku radova će biti svi, nada se, zadovoljni. Što se tiče naknada za vijećnike to prihvaća kao nekakav prijedlog, naravno da to svatko odlučuje o sebi i svatko ima pravo o tome zauzeti svoj stav.

Predsjednik Gradskog vijeća- što se tiče vijećnika ne troši se 400 i nešto tisuća, lani je potrošeno 272.000,00 kn, vrlo malo, u prethodnom periodu trošilo se oko 460.000,00 kuna. Jako je smanjeno.

g. Tomislav Cuvaj - zahvaljuje na postavljenom pitanju, vjerojatno se radi o istoj osobi, g. Mustač je, bio je s njim prije mjesec i pol dana tamo na terenu i ono što je vijećnik naveo to je parcela koja ima deset vlasnika za koje nitko ne zna gdje su. Grad je poduzeo sve one korake koje može i nekakav je dogovor da će se poštucati živicu u visinu one ograde sa vanjske strane. Ne smije se ulaziti na tuđi teren. Što se tiče drugog pitanja vezano za grafite, jučer je održan jedan sastanak šta se toga tiče, to se sada, misli prošli vikend pojavilo, veliki broj tih grafita, obiđene su sve lokacije i dogovorena je nekakva dinamika da se to što prije riješi. Poziva građane da ukoliko imaju saznanja o još nekim lokacijama da jave kako bi se i to riješilo.

g. Pero Vržogić – pozdravlja prisutne i slušatelje radio stanice Ivanić-Grad. Ponukan razgovorom i pitanjima koja je gospodin Brezovečki postavljao direktoru Ivaplina u jednom momentu učinilo mu se da je to čak možda i na osobnoj razini jer su pitanja toliko bila

Predsjednik Gradskog vijeća – moli vijećnika da se bazira na pitanjima i postavi pitanje.

g. Pero Vržogić – međutim, govoreći naravno o tome da nekakvi djelići gdje su se izvodili radovi nisu asfaltirani ispred penzionerskog doma i slično, međutim pitanje upravo i proizlazi iz ovog što je i pokrenuto, zapravo pokrenuta sva ova pitanja, a to je osnova dobrog posla je planiranje svakog posla. I sada bi zapravo i pitao, ako vlast u Gradu obnaša HDZ, ako nadzorni odbor Ivaplina također na neki način formira HDZ, isto tako naravno da onda biraju i svoga direktora, prema tome vrtimo se u jednom krugu gdje jedna stranka kritizira

Predsjednik Gradskog vijeća - navodi da ne govorimo o strankama, moli vijećnika da se bazira na pitanje, jasno i konkretno pitanje. Ako ima primjedbe za bilo koju tvrtku, rad uprave, ne govori se o strankama, nema stranaka ovdje sada.

g. Pero Vržogić – htio bi reći budući da je krenuo od planiranja, ono što zapravo građane, a tamo gdje se izvode radovi živi i sam, a to je zapravo problem zašto su započeti radovi u 9. mjesecu? Naravno, svatko će reći novac, međutim neki radovi kao što su ovi, iznenadna propisnost plina itd., međutim ono što građane u ovom trenutku, u ove dane jeseni trpe, a to su blata koja su iz iskopa koki se cijede zbog ovih kiša, bez obzira na to sve radovi su se doista mogli planirati početkom godine i oni bi sasvim lijepo završili čak do početka ovih kiša. To je pokazatelj da se definitivno slabo planira u Gradu i naravno, isto što građani znaju govoriti, danas se kopao plinovod, iduće godine dragi građani bude se kopao dio vodovoda, a onda će se one tamo slijedeće godine kopati kanalizacija, i tako godinu za godinom građani će zapravo živjeti u neprestanom blatu. Zašto? Jer postavljeno pitanje Gradonačelniku i vlasti u Gradu je u čijoj ingerenciji je vodovod i kanalizacija, to je sada u regionalnoj tvrtci, zatim podvožnjak je u HŽ-u, dakle čime onda zapravo, kojim resursima upravlja Grad? Ostaje samo Dječji vrtić, nešto malo i nekakve sitne male ulice, ali isto tako kada je riječ i o županijskim cestama ne može se uvijek govoriti o tome, ta županijska cesta prolazi kroz naš grad, prema tome

Predsjednik Gradskog vijeća – moli vijećnika da postavi pitanje, jer prepričava nešto

g. Pero Vržogić - navodi da ne razumije, ako ne razumije pitanje

Predsjednik Gradskog vijeća – ovo nije pitanje, prvo apsolvira sve, moli da postavi pitanje.

g. Pero Vržogić – navodi da je jedino njega prekinuo, te da se samo obraća na ono što je ovdje čuo za ovom govornicom, a to je ako je riječ o županijskim cestama te ceste prolaze kroz grad, s tim će se svi složiti. Isto tako posipavanje cesta što se tiče županijskih cesta naravno da je u ingerenciji Županije, međutim naši građani prolaze tom cestom, prema tome ne može vlast u Gradu staviti ili zaklopiti oči na to i reći da je to briga Županije i zato hoće skrenuti pažnju na ono gdje se radi najveća šteta, a to je i u zagađenju okoliša i svega su, ležeći policajci od prelaska preko pruge i gore Vulinčevom ulicom prema Kloštru. Misli da je tu marom dobrog gospodara Grad i gradska vlast morala već davno poduzeti nešto, prije svega ležeći policajci nisu napravljeni u skladu sa zakonskim propisima. Oni su 11 cm iznad razine ceste umjesto 7 po zakonskim propisima i tu veliki kamioni, autobusi koji se inače kreću, jer su ti ležeći policajci zapravo usporivači, ne da oni usporavaju oni zaustavljaju teška vozila i nakon toga, budući da se troši azbest iz kočnica, moraju ubrzavati onaj veliki teret, isto tako autobusi, zatim troše tada najviše goriva, te stoga želi skrenuti vlasti u Gradu potrebu dogovora sa Županijom i da ne okreću glavu od toga da je županijska cesta koja prolazi kroz Grad isto tako i gradska briga. Treća stvar dolazi zima, pogledao je u Proračunu Grada koliko se troši za sipanje i posipavanje cesta, izdvaja se negdje oko pola milijuna kuna tokom zime. Nije to mali novac, i kada se pogleda taj kamenčić i ako netko tko se imalo razumije, ima tehničke kulture, a to ne mora previše se razumjeti u to, zna se kad se kamenje baci da će ono vrlo brzo, kroz pola sata, prolaskom auta u onom kolotragu gdje je više kamena neće biti, ali sol će ostati zaštiti će vozila od proklizavanja, stoga apelira da se upravo ta sipina s obzirom i na ekološke probleme ne baca u tolikoj količini koje kuda, a da ne kaže po onim cestama gdje i nije potrebno, a to su upravo gradske ceste, za županijske naravno može se reći, ali u dogovoru Grada sa Županijom itekako se može ukoordinirat upravo

Predsjednik Gradskog vijeća – upozorava na vrijeme od 5 minuta i 5 pitanja, moli vijećnika da ubrza.

g. Pero Vržogić – navodi da bi s tim bi završio kad je već toliko dozlogrdio.

Gradonačelnik - zahvaljuje na svim postavljenim pitanjima, iako sada zapravo i ne zna koja su to zapravo pitanja konkretno sve postavljena, radilo se, rekao bi, o izlaganju iz kojeg bi sada trebao izvlačiti što je vijećnik htio zapravo reći. Ono što je zapamtio je da je okrivio HDZ da ne zna voditi Ivaplin, da HDZ vodi politiku Nadzornog odbora i Skupštine, čime je pokazao svoje apsolutno opće nepoznavanje problematike niti funkcioniranja sustava. Ivaplin je tvrtka koja je u suvlasništvu Grada i dvije Općine, u Nadzornom odboru ne sjedi HDZ, sjedi predstavnik Općine Križ, predstavnik Općine Kloštar i predstavnik Grada Ivanić-Grada, u Kloštru je na vlasti SDP, u Gradu Ivaniću HDZ, u Križu Laburisti, prema tome ne zna kako je tu bilo kakav monopol HDZ-a, isto je tako i u ostalim dijelovima firme upravljanje, a uostalom radi se o nečemu za što je apsolutno odgovorna Uprava Društva. Uprava Društva odgovorno radi svoj posao, dužna je podnositi izvješće, podnosi ga i ovome tijelu ovdje, i koliko je shvatio iz izlaganja direktora, radilo se o propuštanjima i o hitnoj sanaciji radi nužnosti saniranja toga dijela o kojem je govorio. Misli da je vijećnik promašio temu, htio je ispolizitirati definitivno ovu odgovornost i ovu govornicu i optužiti HDZ za nešto gdje apsolutno ne stoji, vjerojatno je bilo drugih mjesta gdje je to mogao bolje napraviti ako je već htio. Što se tiče ležećih policajaca koji su uzrok zagađenja, koliko je shvatio, našeg grada i problem zagađenja Ivanić-Grada je u 10 cm prevelikim policajcima, misli da je netko za to dao dopuštenje, da postoje stručne službe koje daju dopuštenje za postavljanje samih policajaca. Radi se također o županijskoj prometnici i ispred Grada će uputiti jedan dopis, pozvat će se na ovo izlaganje g. Vržogića uz obrazloženje da se obrate i vijećniku osobno ako im nešto nije jasno, zamoliti ih da onda smanje te policajce za 10 cm. Ono što on zna, zna da je na tom dijelu te ceste stvarno bilo dosta problema, da su bila ugrožena djeca koja su tu prolazila, a da su brzine bile izuzetno velike, da je jedan mladi život izgubljen upravo na tom dijelu prije nego što su ti policajci postavljeni, a da je istina da nakon što su policajci postavljeni da je bilo određenih zaletavanja, prebrze vožnje, da su neki automobili ostali možda i bez dijela kotača i nekakvih drugih oštećenja su imali na tom dijelu. Osobno će zamoliti, ukoliko je to moguće, da se u zakonskim okvirima smanje ti dijelovi. Kada se govori o ingerenciji što je vijećnik rekao Županije i Grada, naravno da su gradske i županijske ceste koje prolaze kroz grad i koriste ih građani Ivanić-Grada i nije mu svejedno kako i na koji način se one čiste, i naravno da ne jedan puta nego po nekoliko puta u svakoj sezoni snijega se zove i Županijske ceste sa zamolbom da se taj dio odradi, ali isto također treba znati da postoje određena pravila , da postoje određene odgovornosti i ingerencije, niti on kao Gradonačelnik može voditi politiku u Naftalanu i određivati u Naftalanu bilo što s obzirom da tamo postoji vlasništvo Županije, županijska je ustanova itd., može nazvati i zamoliti da se nešto napravi što mu se može znači izaći u susret ili ne, pa isto tako i na cestama gdje on također isto na isti način može postupati i postupa. Ono što će opet ponoviti, misli da u odnosu na ostale općine u našem okruženju je prošle godina bio izuzetno dobro čišćen grad, bilo je puno manje problema. Također treba znati da postoji jedan zakonska odredba koja je donesena u Zakonu, misli od prošle godine, možda može direktor Komunalnog centra ispraviti ga, da se i ne smije čistiti ceste dok snijeg ne zapadne na 10 ili 15 cm visine, tek nakon toga da ralice smiju izaći van. Tu onda nastaje problem jer svi su, naravno, vrlo nervozni i ujutro kada se probude htjeli bi da sve bude čisto jer se ide na posao, a što evo nije uvijek moguće. Nada se da je odgovorio na sva pitanja jer nisu bila ona decidirana pitanja, više je bilo izlaganje, pa ukoliko je nešto i zaboravio može ga vijećnik podsjetiti, i drugi puta decidiranije postavi pitanja i rado će odgovoriti.

Predsjednik Gradskog vijeća- poziva direktora Komunalnog centra da objasni zbog čega se stavlja kamen u sipinu tako da i građani čuju.

G. Mario Mikulić - sve pozdravlja, te navodi da je zimska služba već stupila na snagu, znači zimski uvjeti su već stupili na snagu, a ovo što se tiče tih kamenčića, sipine, svi su malo nervozni kada se baca jer oni donose probleme, treba ih počistiti. Istina je što je vijećnik rekao da vrlo brzo sa kolotraga nestaju, no međutim kemijska svojstva soli ispod -6, -5 se gube, ne djeluje više sol, a postupaju na način kako je propisano prema zakonskim odredbama i izvedbenom programu zimske službe, kako postupaju i sve druge službe, Županijske ceste kako održavaju. Na -5 stupnjeva niže baca se ta mješavina sipine i soli upravo da ne dolazi do proklizavanja vozila, da se spriječi što je više moguće takvih incidentnih situacija i tome je jednostavno tako i tu si ne mogu pomoći. Autoput se šprica sa specijalnim tekućinama koje manje onečišćuju, sol istina je onečišćuje, ali to je tako uvriježeno i tako se u cijeloj državi Republici Hrvatskoj postupa. Što se tiče vremena izlaska i vrijeme reakcije, istina je što je tu jedan vijećnik rekao, nakon prestanka oborina, treba se i racionalno postupati, nakon prestanka oborina u roku 8 sati moraju sve prometnice biti počišćene. To su nerazvrstane ceste na području Grada Ivanić-Grada, ove druge razvrstane, odnosno javne ceste, one imaju druge propise, one se moraju čistiti do visine padalina 10 cm, a ove nerazvrstane 15 cm. Tu malo, uvjetno rečeno, se krši, ali radi opće sigurnosti na cesti stupa se malo i ranije i počisti se tako da ljudi ipak dođu i na vrijeme i na posao i da na vrijeme djeca stignu i u školu i u vrtiće, i misli da postupaju racionalno i odgovorno.

g. Darko Rupčić – u kontekstu izlaganja osjeća potrebu da ispred Ivaplina da nekakav odgovor koji ukazuje na određene činjenice, a to je da svake godine se radi plan u pravnoj osobi Ivaplin, da se taj plan odobri od Skupštine i Nadzornog odbora, da se planovi prije izrade usklađuju sa Općinama i Gradom u smislu zajedničkih radova tamo gdje se uspije poklopiti dinamika i strategija radova. Isto tako, mora reći da je po planu 2017. godine upravo rađeno to šta je gospodin naveo, izvođeni su radovi i u Deanovcu, i u Horčićke u Graberju, i u Križu, Moslavačka Obedišće, i u Kloštru prema Vrbovcu, a i one sve hitne intervencije propuštanja sitnih, priča o jednom točkastom mjestu otklanjanja nedostatka, pa do viših zamjena kada se deset u izu na istoj relaciji, znači to su interventne mjere na koje ne mogu planski djelovati, ali ih imaju u planu u financijskom smislu, koliko se to može naravno. U tom smislu su svi radovi obavljeni. Naravno, pokušava se učiniti i više od zone ljeta kako bi odradili ono što ih čeka, zato je i naveo da je inspekcija MUP-a u tijeku, i nema čekanja, ali misli da opskrba plina je cijelo vrijeme u kontinuitetu tekla, blata naravno će biti, u ljeti je opet problem drugi, uvijek je nekakav problem, ne stezanje materijala pa se mora duže čekati, itd. Navodi da pokušava samo objasniti da građani znaju da će učiniti sve i u optimalnim okvirima da bi građani imali sigurnu opskrbu plina u smislu dobave plina, a i sigurnosti da se šta ne desi.

G. Pero Vržogić – navodi da će ovaj put piti doista kratak, dakle direktor je rekao, stvarno cijeni gospodina, niti ga poznaje, ali i sam je rekao da se sve planski odvijalo i da je donijet plan o investicijama i obnavljanju, zanavljanju plinske mreže. Navodi da je upravo i to govorio, ako se donosi plan, pa zašto onda nisu radovi započeli u proljeće nego su u kasnu jesen. Navodi da je to bit njegova pitanja bila. I upravo se dovodio u situaciju da onda kada je najgore vrijeme, kada počinju kiše, da onda zapravo u ovom najvećem dijelu grada Ivanića se ima što se ima, dakle blato itd., i da se građani nimalo ne osjećaju dobro. Što se tiče ležećih policajaca, rečeno je Županijska cesta, tu ima niz rješenja. Ako Gradonačelnik ide na sentiment - znate poginuli su ljudi, to smo zato - može on ići na emotivnu komponentu, naravno da i jedan izgubljen ili zbog loše prometne infrastrukture postane invalid je tragedija, ali ne zna zašto ako govori o pametnom gradu, traži Studiju ekonomskog razvoja Grada Ivanić-Grada i tamo govori o pametnom gradu, pa čemu služe kamere, čemu služi današnja nova tehnologija? Uopće nama ne trebaju ležeći policajci

Predsjednik Gradskog vijeća – navodi da će kolega reći da ga prekida, ali opet apsolviramo.

g. Branko Petrinec – pozdravlja sve nazočne, ima tri pitanja. Jedno je vezano za, ne zna kako nazvati, cestu od Školske prema igralištu, onaj prolaz prema vrtiću uz Srednju školu, tu se navažaju auti, zna tu biti dosta prometno, a zapravo ne bi trebalo biti uopće prometno, eventualno za dostavu do vrtića ili do škole, pa ima pitanje da li se može nekako napraviti tu nekakva rampa, nekakvi stupići da se onemogući autima da ulaze u to područje. Znaju se tu čak razvijati za takve uvjete i dosta velike brzine, a tu idu djeca iz vrtića, tu su srednjoškolci i osnovnoškolci, pa da se to nekako zablokira. Sličan slučaj kao i sa Šetnicom gdje se isto ljudi navažaju, a ne bi trebali. Drugo pitanje, navodi da su ga zamolili zabrinuti građani da pita vezano za sigurnost, odnosno vezano za Vatrogasnu postrojbu Grada Ivanić-Grada, konkretno ima na youtube dva filmića koji se zovu „Požar u Ivanić-Gradu“ i onda ima nastavak 1 i 2, bio je jedan, na žalost, požar u Vukovarskoj ulici, na ćošku Vukovarske i Školske ulice gdje je na intervenciju izašlo samo tri vatrogasca i u jednom trenutku su čak na intervenciji ostali bez vode. To se ne bi smjelo događati. Navodi da su ga ljudi pitali jer znaju da je dobrovoljni vatrogasac da pita, ono koliko je on upoznat u smjeni bi trebalo biti 8 vatrogasaca, a ovdje na intervenciju je izašlo 3 što je definitivno premalo, a i dodatno vidjelo se da intervencija nije vođena kako treba. Moli za to pisani odgovor, prvenstveno koliko je izašlo i zašto je to tako bilo. Na kraju je došao u ispomoć i DVD i tako, ali sama intervencija, u konačnici netko je to i snimio i objavio. Slijedeće pitanje ponavlja, i moli i za to kao i za prethodno pisani odgovor. Ne bi baš kritizirao toliko vlast našu, radi se o županijskoj cesti Šemovec – Breška Greda – Trebovec gdje su bankine, konkretno u Šemovcu na onom duplom zavoju u jako lošem stanju, pa da li može pisani odgovor čisto da se vidi da li je dopis neki poslan prema Županijskim cestama, šta je odrađeno, pa onda će se ako ništa drugo ponavljati to, iskoristiti medije, pa možda se uspije pritisnuti onda Županijske ceste da odrade onda taj dio posla. Zna da to nije u ingerenciji direktno Grada, niti Komunalnog centra, niti naših nekakvih službi, ali mora jednostavno reagirati.

Gradonačelnik – zahvaljuje na svim postavljenim pitanjima, prvo pitanje vezano za odvojak, ulicu koja vodi prema staroj dvorani, prihvaća ideju kao takvu i razmotrit će tu mogućnost, a vijećnik je i sam rekao da na 2. i 3. pitanje očekuje pisani odgovor pa u zadanom roku će biti odgovoreno.

g. Stjepan Klak – pozdravlja sve kao i slušatelje radija Ivanića, te navodi da bi 1. pitanje bilo vezano kakva je realizacija programa vezana za mjesne odbore, odnosno kakvo je izvršenje financijskog plana za ovu godinu po mjesnim odborima, a s obzirom na Odluku koja je na snazi koju je doneslo ovo Gradsko vijeća. 2. Kao predsjednik MO je za ovu godinu dao i prijedlog programa i financijski plan prema zakonu koji je doneslo opet ovo Gradsko vijeće, neće čitati taj program, ne želi se samoisticati, pita zašto od tih programa niti jedan nije realiziran i zašto je financijski plan izvršenja 0 kuna? Sve je to urudžbirano u Gradu Ivaniću, taj plan i program, u zakonskom roku i vidljiv je i može se operativno djelovati po tom programu i financijskom planu. Slijedeće pitanje bilo bi vezano uz dvoranu u Posavskim Bregima, može reći da osobno nije zadovoljan intenzitetom radova koji su na toj dvorani, ali evo to je ništa neuobičajeno, rekao bi već po hrvatskoj jednoj dinamici kako to ide, ništa neuobičajeno. Ono što ga zanima je da li je realizacija kredita, da li je Ministarstvo financija dalo svoje mišljenje i da li je Vlada RH odobrila taj kredit, i kad se evo možda planira završetak te izgradnje dvorane. Zadnje pitanje bi bilo, nije bio nazočan na zadnjoj sjednici Gradskog vijeća, ali iz zapisnika koji je vođen i koji je dostavljen u materijalima, osvrnuo bi se na točku dnevnog reda Izvješće o radu vrtića gdje je gospodin Brezovečki naveo ime bivše ravnateljice i naveo ovdje da je otuđila određena sredstva. Misli da se ne može davati političke kvalifikacije, političke osude i političke presude sve dotle dok nadležne institucije nisu presudile i nisu donesle presudu što se zapravo dogodilo. Moli predsjednika Gradskog vijeća da ima kriterij za sve vijećnike, da brani dignitet ovog Vijeća, ali i dignitet svakog građana, nitko nije kriv dok mu krivnja nije dokazana.

Predsjednik Gradskog vijeća – navodi da će odmah odgovoriti na zadnje rečeno, provjeriti će da li je pravomoćno odluka donesena nadležnog Suda pa onda će sve dalje vidjeti.

g. Stjepan Klak – odmah će replicirati, bivša ravnateljica, odnosno sadašnja ravnateljica je i sama dala ovdje izjavu da presuda nije donesena i to se moglo iščitati iz materijala. Znači, presuda još uvijek nije donesena, struka vodi, istražuje taj teren i misli da onda ono što je sve rekao stoji.

Predsjednik Gradskog vijeća – zahvaljuje i provjeriti će.

Gradonačelnik – zahvaljuje kolegi Klaku na svim postavljenim pitanjima, osobno smatra da ovo četvrto i nije pitanje, to je više nekakva opaska na zapisnik ili na što. Što se tiče realizacije programa po mjesnim odborima i što se tiče izvršenja financijskog plana to ne može sada odgovoriti, nema to sada u glavi, ono što može reći je da će na slijedećem Gradskom vijeću biti izvršenje Proračuna tema, pa će i tada se vidjeti, ali dopustite da u pisanom obliku odgovori na prva dva pitanja sa točnim podacima. Što se tiče dvorane u Posavskim Bregima, vijećnik nije vio na prošloj sjednici, i tada je to bila tema, nije pogledao što piše u zapisniku po toj točci, ali je tada obrazložio određenu problematiku koja je tu bila prisutna, koja je utjecala na zakašnjenje u radovima. Na Vladi je bilo pred nekih ima već mjesec dana je bila ta točka, Vlada je odobrila kredit, od HBOR-a je dobiveno pozitivno rješenje, potpisan je ugovor i normalno ide realizacija dvorane onako kako je predviđeno u Proračunu, znači kroz kreditno zaduženje. Završetak je planiran da će biti do početka školske godine, ali teško mu je danas reći i ne pogriješiti kada će biti dvorana puštena u funkciju. Iskreno se nada da će biti sa početkom iduće školske godine. Da li će zakašnjenje u dijelu početka radova utjecati na konačni završetak radova vidjet će, ali ne može točno odgovoriti danas na to postavljeno pitanje.

g. Drago Dianek – sve lijepo pozdravlja i slušatelje Radio Ivanića. Ima tri pitanja. 1. Pitanje za đački dom šta je bilo namijenjeno za starački dom, gdje su se neki radovi radili i to, međutim to je sve, ne zna, odustalo, ne priča se ništa da li se bude radilo, da li će to biti starački dom ili neće. 2. U Naftalanskoj ulici postavljen je kamen temeljac na kojem piše – 1. naselje za zbrinuto stanovništvo u Hrvatskoj, Ulica Zlatne dobi Ivanić-Grad. Kamen temeljac položen, blagoslovljen listopada 2009. Udruga Zlatna dob. Pa da li bi mogao gospodin Gradonačelnik reći nešta o tom šta je to bilo, kakav to grad i to. 3. pitanje što ga najviše zanima, a i penzionere, ali odgovor je već dobio da u Proračunu nije božićnica, a da li ipak ima nade da se isplati?

Gradonačelnik – zahvaljuje na svim postavljenim pitanjima. Što se tiče đačkog doma, odnosno budućeg doma umirovljenika koji je bio tako planiran prije, ne zna ni on, on je bio valjda još u srednjoj školi kad se o tome pričalo, zadnja informacija koju ima iz Županije je da je Županija odustala od toga da se na toj lokaciji gradi starački dom, te za dovršenje onog drugog bloka u nekom obliku fali nekakvih 9 milijuna kuna i oni su eventualno tražili od Grada Ivanić-Grada da Grad isto da svoje viđenje buduće namjene tog prostora i u tom kontekstu Grad je izrazio vjerojatnost da bi to bilo u budućnosti možda moguće pretvoriti u studentski dom. Sve je znači na neki način u status quo. Sad ne zna što će se točno znači desiti sa tim drugim blokom đačkog doma, on je momentalno đački dom u toj funkciji i dalje, jedino ono što zna je da je od nekakve izgradnje staračkog doma Županija odustala. Što se tiče naselja Zlatna dob, koliko on zna, evo tu su i neki sudionici vlasti iz tog doba, ta je parcela, misli, bila u gradskom vlasništvu, ona je prodana, ako je u pravu, prodana je Udruzi Zlatna dob koja je u suradnji sa Vladom Norveške trebala njihovim novcem izgraditi na toj lokaciji naselje za umirovljenike, odnosno za starije ljude, radilo se o dvije zgrade, o apartmanima za starije osobe koje su se trebale prodavati ili iznajmljivati, misli čak da su se trebale prodavati. Ono što se iz toga izrodilo je da je propao cijeli projekt, da je Udruga ostala dužna novce Vladi Norveške, da je preko odvjetničkih ureda Vlada Norveške pokrenula postupak stečaja nad Udrugom i da je to zemljište sada u stečajnoj masi koja, misli da će ići u prodaju ili je čak u prodaji, misli da je u prodaji u stečajnoj masi ta parcela. Znači radi se na žalost propaloj investiciji i od toga također po ovome sada sigurno neće biti ništa. Što se tiče božićnice navodi da neće ništa obećati, momentalno u Proračunu novci nisu predviđeni, vidjet će još da li će uspjeti eventualno nešto, ali može reći da će biti uskrsnica sigurno.

1. **TOČKA**

g. Dražen Malec – navodi da jedan puta godišnje dobiju priliku da ispred Gradskog vijeća kažu nešto o svom radu. POU Ivanić-Grad je javna ustanova za obrazovanje i kulturu, osnivač je Grad Ivanić-Grad, a ovo Izvješće, koje će u skraćenom obliku, probat će biti jezgrovit i kratak, dostavljen je u prilogu, je usvojeno na Upravnom vijeću 16.02.2017. godine, kao i financijsko izvješće za 2016. 13 zaposlenika dakle u 2016. godini kroz tri organizacijske jedinice- Centar za obrazovanje i kulturu, Knjižnica i čitaonica sa Podružnicom Kloštar Ivanić i odjel općih poslova. Knjižnica 2016., poznato je da je sada samostalna javan ustanova, međutim 2016. još uvijek je bila u postupku odvajanja pa je poslovala kroz financijski plan POU sve do 31.3. ove godine. Obrazovanje, dvije grupe – za zanimanje njegovateljice 30 polaznika, 3 grupe izobrazbe u državnoj uporabi pesticida 300 polaznika za poljoprivrednike i to u suradnji sa Hrvatskim agronomskim društvom iz Zagreba. 3 grupe engleski jezik za zaposlenike HEP-a za područje Daruvara i Križa, 45 polaznika, s tim da je ovaj posao dobiven na javnom natječaju. 2 grupe njemački za odrasle u Ivanić-Gradu. Sa HZZ-om i Obrtničkim učilištem u Pučkom otvorenom učilištu provedeno je obrazovanje za certificiranje pomoćnih zanimanja u ugostiteljstvu, 20 polaznika, Ivanić-Grad, Križ, Kloštar. Početna i napredna grupa tečaja krojenja i šivanja, dramski studio sa završnom priredbom. Sedam različitih radionica. Bez obziran na ovo sve navedeno problemi i dalje u obrazovanju odraslih stoje, jako su bitni pogotovo u današnjem tržištu rada, međutim normativna neurednost, veliki broj zanimanja, teško je formirati komercijalnu grupu. To nije problem samo za Pučko otvoreno učilište to je problem svih pučkih otvorenih učilišta, čak i onih najvećih, pa i u Zagrebu. To nešto košta obrazovanje, a interesantno je da to moraju platiti baš oni koji imaju najmanje, kojima obrazovanje treba da bi se eventualno zaposlili. Problem je državni općenito. Treća stvar, za što se odlučiti kada je posao neizvjestan, odnosno naše tržište rada nije efikasno. Kultura – 15 izložbi lokalnih umjetnika i udruga kroz suradnju s Akademijom likovnih umjetnosti iz Zagreba, u suradnji sa drugim POU-ima. 12 kazališnih predstava kroz program Kazališta u Ivaniću gostovanja najeminentnijih imena kazališne scene u Hrvatskoj. 12 tribina bilo kulturnog bilo obrazovnog sadržaja. Suorganizatori tridesetak raznih kulturnih događanja, predstava, koncerta, festivala u suradnji s udrugama. Organizirana su tri velika koncerta, jedan u suradnji sa župnikom održano u crkvi Sv. Petra u Ivanić-Gradu. Dvije kino projekcije, samo dvije kino projekcije, problemi kina su ovdje već poznati u Ivanić-Gradu, svake godine se to nastoji, zna da je kino projektor problem, međutim se konstantno javljaju na natječaj za taj kino projektor, misle da je to izvodivo i prema nekim razgovorima i u Gradskoj upravi, sa gospodinom Gradonačelnikom, vrlo je izvjesno da će i taj kino program uvrstiti u Ivanić-Grad ako ga bude trebalo i malo sufinancirati, a najvjerojatnije bude. POU je suorganizator svih gradskih manifestacija što dokazuje da, recimo velika dvorana bude korištena godišnje preko 30 puta, mala dvorana 231 puta, učionice i galerije 40 puta. Navodi da ne govori o programima POU nego ono što se organizira sa vanjskim tzv. suradnicima. Posebno su ponosni na Međunarodni književni skup dječjih autora, grafičku radionicu u suradnji sa ALU, na suradnju sa najboljim karikaturistima Hrvatske, izložba Fašnik u Ivaniću, manifestaciju Dan europske baštine, Priču o lanu i tkanju itd. Ponosni su i na investicijski program koji provode zajedno sa Gradom Ivanić-Gradom uređenja Doma kulture. Mnogim sugrađanima je već poznato da je u potkrovlju uređeno više od 350 kvadrata učioničkih i ostalih prostora, doveden u potpunu funkciju i da je to u 2016. godini dominantno bilo investicija koja zapravo traje od 2013. Godine, ali u 2016. godini je iznosila 1.400.00,00 kn pri čemu su kao POU na natječaju pri Ministarstvu kulture dobili 700.000,00 kn za tu namjenu, a Grad kao i svake godine od 2013., odnosno 2014. godine potpomaže cijelu priču velikodušno sa još 700.000,00 kn, te je ove godine, prošle godine je krenula investicija, ove godine završena, dovršena rekonstrukcija kompletne kotlovnice, stubište i prilaz potkrovlju, dovršeno unutarnje uređenje 350 kvadrata učioničkih i pomoćnih prostora. Radovi su dovršeni dakle ove godine, jesu li dovršeni ili ne uporabna dozvola je dobivena. Sve je jasno. S obzirom da je knjižnica i čitaonica još uvijek radila pod ingerencijom POU, pa možda ne u potpunosti u smislu nekakvom organizacijskom ili programskom, ali u onom koji najviše žulja i za koje se mora podnositi nekakvo izvješće, pa i sugrađanima, to je kroz plan i program financijski POU, pa o tome izvješće ovom prilikom. Kroz 2016. U postupku je odvajanje u samostalnu ustanovu knjižnice i čitaonice , još uvijek posluje unutar POU i sve to do ove godine 31.3.2017.godine. 2020 aktivnih članova, 2016. Je 250 upisano prvi puta, tome naravno doprinosi i akcija, svakogodišnja besplatna akcija upisa za učenike prvih razreda. 17865 posjeta članova, 32094 izdane knjige, 339 posudbi više nego 2015. godine. Nabava novih svezaka oko 2000 jedinica. Stanje fonda 42.463,00 kn. Sada mora malo, usudit će se u ime kolegice Senke, malo je prostora. Ostale aktivnosti knjižnice – više od 40 dodatnih aktivnosti, događanja i programa, predstavljanje i promocija knjiga, predavanja, radionica, organizirani posjeti učenika, domaćini programa zagrebačkog knjižničarskog društva Biciklom kroz knjižnicu, zbog atraktivne promocije knjižnica i svega onog što rade, sa Ivakopom provedena kampanja Zamjena za igru koja potiče na donaciju igračaka i knjiga, u ljeto jednom tjedno u suradnji sa Muzejom je organizirana čitaonica u parku, proglašeni su najčitatelji, itd. Od 2002. Sporazumom Općine Kloštar i POU djeluje Podružnica knjižnice u Kloštar Ivaniću. Financiranje je iz Općine Kloštar Ivanić konstantno svake godine jednako 120.000,00 kn, dostatno za plaće i hladni pogon. Nabava novih knjiga ide isključivo natječajem što se javlja POU u ime knjižnice Podružnice Kloštar Ivanić u Ministarstvo kulture , Zagrebačke županije i to se uvijek nešto dobije, nabavljeno novih 376 svezaka, 1780 je bilo u posudbi u 2016. Godini, 390 članova ima. Tamo je nedostatak adekvatnog prostorom, međutim to će dalje rješavati Knjižnica, odnosno ovdje je za ustvrditi da je Općina Kloštar Ivanić na neki način tu možda i najodgovornija kako će postupiti. Naravno da članovi u Kloštru mogu posuđivati u Ivaniću i obratno, sve je informatički povezano i umreženo, u najkraćim crtama. To je što se tiče samo tekstualnog dijela. Financijsko izvješće za 2016. godinu, dostavljen je u prilogu, valja reći da je to usvojeno na sjednici Upravnog vijeća POU 16.02.2017. godine i usklađeno sa svim stavkama Riznice. Ukupni prihodi za 2016. godinu bili su 3.770.798,00 kn, bitno povećanje u odnosu na godinu ranije, od čega vlastiti prihodi, to su svi oni čiji izvor nije u Proračunu Grada, su 1.367.842,00 kn, dok su 20165. bili 1.352.000,00 kn. Potpore iz gradskog Proračuna su u visini 2.402.956,00 kn, dok su 2015. bili 1.829.000,00 kn. Razlika je najviše u investicijama, jer su investicije relativno velike u odnosu na Proračun, pa kao investicija bude 1.400.000,00, a u drugoj godini 600.000,00 automatski je velika razlika, tu su djelomično, a i specifičnosti, bila je jedna plaća proknjižena od 142-143 tisuće kuna iz 2015. u 2016, pa se onda automatski ima 80-90% razlike. Potpora iz gradskog Proračuna su plaće za 13 zaposlenika, materijalni troškovi 453.000,00 kn, investicije 372.000,00 kn, nabava knjiga 95.400,00 kn, sufinanciranje programa 67.500,00 kn. Vlastiti prihodi, odnosno kako su oni raspoređeni, dakle zaradilo se nešto kroz tečaj stranih jezika, tečaj informatike, kroz obrazovne tečajeve, prihodi knjižnice, prihodi od najma dvorana, od kazališta, od Županije za programe i od Ministarstva kulture koji su u 2016. iznosili 753.000,00 kn. Rashodni shodno tome su bili 3.788.098,00 kn, rashodi za zaposlene 1.536.000,00, materijalni rashodi su iznosili 762.000,00 kn, financijski rashodi 5.900,00 kn, rashodi za nabavu neinvesticijske imovine, dakle investicije su iznosile ukupno 1.483.000,00 i tu još dolazi nabava knjiga, računalna oprema i tako dalje. Ukupan prihod je 3.770.000,00, a ukupan rashod 3.788.000,00 kn. Tako govori prva stranica koju se predaje u FINU, radi se o tome da se to knjigovodstveno sada drugačije vodi. Tamo duboko u papirima negdje stoji da se zapravo nešto prenosi iz godine u godinu, a to što se prenosi u POU vezano je za investicije koje se prenose iz godine u godinu, a veliki su iznosi u pitanju. Radi se da se uz ranijih razdoblja prenaša višak prihoda 306.871,00 kn i sa ovih -17.000,00 tekuće godine to je ta razlika, odnosno višak prihoda nad rashodima je zapravo 289.000,00 kn. Naravno i to je relativno zbog toga jer se nastavljaju investicije. Jedna investicija relativno velika, a za POU nekakvih 1.400.000,00 kn je relativno, dok se provede javna nabava itd., često iz jedne godine, ne često praktički gotovo uvijek bude prenašana iz godine u godinu. Naravno da Ministarstvo kulture razumije o čemu se radi, do sad se sve uspjelo završiti, svaku od 2013. do 2017. do proljeća iduće godine i tu nema nikakvih problema, doista nailaze na veliko razumijevanje.

Prije pristupanja glasovanju utvrđeno je da je na sjednici Gradskog vijeća prisutno 14 vijećnika.

Provedenim glasovanjem konstatirano je da je jednoglasno sa 14 glasova usvojen

**ZAKLJUČAK**

**o prihvaćanju Izvješća o radu**

**Pučkog otvorenog učilišta Ivanić-Grad za 2016. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

g. Dražen Malec – u dogovoru između gradske uprave, Upravnog vijeća i ravnatelja, što cijelo vrijeme teče, je iznesen ovaj prijedlog koji je došao. Mnogo ranije se tome pristupilo, sada ej valjda cijela ta procedura završila pa je valjda zato došlo pred Upravno vijeće. Osnovni razlog izmjene Statuta je bio to što u međuvremenu od 31.03. odnosno 01.04. Gradska knjižnica Ivanić-Grad je samostalna ustanova, odnosno njezina djelatnost je izdvojena kao samostalna pa u Statutu više ne može stajati da je organizacijska jedinica knjižnica i čitaonica. To je najosnovniji razlog zbog čega se uopće to, i jedini zapravo pravi razlog, međutim ovdje se može u odnosu na prošli Statut spomenuti, gotovo da je formalno, ali može se spomenuti, dakle 23.11. je usvojen Statut, napravljen je u suradnji Upravnog vijeća, Gradske uprave i ravnatelja, najbitnija promjena su organizacijske jedinice i sada su ostale Centar za obrazovanje i kulturu i Odjel općih poslova, dok je Knjižnica i čitaonica i Podružnica Knjižnice Kloštar Ivanić dakle morala izaći iz Statuta. Potom Čl. 18. se djelomično promijenio, ne čl. 18. nego općenito odredbe o Upravnom vijeću, nije više 13 formalno zaposlenih nego 6 samo zaposlenih u POU i eventualno čl. 31. tko može biti izabran za ravnatelja – i dalje je ostalo da mora imati visoku stručnu spremu društvenog ili humanističkog smjera i ovdje se ide u smjeru da ima nekakva iskustva, dakle da se išlo na pet godina radnog iskustva u svezi s djelatnostima učilišta. Ovdje se išlo na pet godina radnog iskustva na određenim poslovima s tim da naravno pri nekakvom natječaju se logično i normalno ne mogu zaobići da li taj kandidat nešto zna o tom poslu ili ne, ali nije na njemu da to tumači. Ostalo je formalne prirode.

Prije pristupanja glasovanju utvrđeno je da je na sjednici Gradskog vijeća prisutno 14 vijećnika.

Provedenim glasovanjem konstatirano je da je jednoglasno sa 14 glasova usvojena

**O D L U K A**

**o davanju prethodne suglasnosti na Statut Pučkog otvorenog učilišta Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

**1:29:19 – NEDOSTAJE DIO SNIMKE**

Stjepan Klak – … 41.673,00 za Općinu Kloštar Ivanić 379.133,00. Tamo se navodi da je ostvario ukupni prihod od 1.018.000,00 kn. Ovo kada bi ovo troje zbrojili, znači čitavu lokalnu samoupravu sa Gradom i Općinama dobijete1.160.000,00 kn, izračunao je u glavi. Sada nije mu jasno, ako je to, da li je Grad plaćao po ovome, znači gdje je naveden troškovnik, od Grada je 300.000,00 kn, od Općine Kloštar 200.000,00 kn, a od Općine Križ 240.000,00 kn. Znači imamo jedan troškovnik, za 2016. jedne cifre i onda se navodi opet nešto drugo. Nigdje ne stoji razlog koji je. Znači po ovom troškovniku je prihod samo od lokalne samouprave 1.160.000,00 kn, a onda ovdje stoji da je to zapravo 740.000,00 kn, što čini od suvlasnika, znači od lokalne samouprave 72,7 %. Pa ako lokalna samouprava u informativnom programu, ali onda i u investicijama sudjeluje sa 72,7% to onda znači može se pitati da li ti novinari rade po slobodnoj, da li je informacija slobodne naravi, da li su ti novinari slobodni u svojem radu ili značajni i veliki utjecaj imaju vlasti sve tri ove lokalne samouprave. Po njemu, po njegovim informacijama rekao bi da ti novinari nisu slobodni, da njihovo djelovanje nije slobodno i da su oni vezani, ruke i noge vezane na informativnu informaciju onakvu kakvu žele vlasti u sve tri lokalne samouprave. Nije to samo sada, to je bilo takvo stanje i prije. Misli da je to atak na slobodu mišljenja, slobodu izražavanja, slobodu informacija, a onda cijeli taj spektar na jednu slobodu demokracije. Oporba vrlo često nema niti mogućnosti niti prostora sudjelovati informativno davati bilo kakve prijedloge o radu u samom djelovanju. Novinari su česti, rekao bi, a i do njega dolaze informacije, nezadovoljni slobodom i nezadovoljni svojim radom i doprinosom koji bi dali na jedan način da imaju slobodne i odriješene ruke i da mogu slobodno djelovati. Njegov je prijedlog da se suvlasnički dio da zaposlenicima i da zapravo Radio Ivanić bude slobodan u svojem novinarskom djelovanju i da budu slobodni u informaciji i da rade po pitanju struke onako kako najbolje znaju i umiju. To je ono što je mislio, otvoriti put demokraciji, slobodi, a ne zapravo zatvarati. Čuo je, iz vlasti u Gradu kažu da rade prezentaciju Grada. Ne radi se prezentacija Grada, ne radi se prezentacija razvoja Grada, radi se prezentacija osobnog djelovanja koje često, informacija dolazi znači iz vlasti koja sama oblikuje oblik informacije, kao takvu daje našim građanima, našim slušačima i našim potencijalnim biračima, a zapravo da druga ili bilo koja druga informacija nema pristupa i zapravo je nema u našem javnom mediju u informativnom prostoru radiuo stanice Grada Ivanića.

Predsjednik Gradskog vijeća – što se tiče financijskog dijela, letimično se prošlo kroz to, tu se radi i o dodatnim emisijama koje se naknadno i više plaćaju osim onog osnovnog dijela, no međutim gospodin Klak, ako se slaže, dobiti će još jedno pisano obrazloženje vezano uz taj financijski dio da ne bi bilo zabune.

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Provedenim glasovanjem konstatirano je da je sa 13 glasova za i 2 glasa suzdržana usvojen

**Z A K LJ U Č A K**

**o prihvaćanju financijskog izvješća i izvješća o poslovanju trgovačkog društva**

**Obiteljski radio Ivanić-Grad d.o.o za 2016. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

Gđa. Ivana Bajt – GDCK Ivanić-Grad u 2016. godini realiziralo je 26 zadataka iz javnih ovlasti, službe traženja, međunarodnog humanitarnog prava i drugih djelatnosti sukladno potrebama lokalne zajednice, sukladno Zakonu o HCK i sukladno drugim zakonima RH i odgovarajućim strategijama. Osim javnih ovlasti realizirane su aktivnosti putem 25 projekata i to su Centar za djecu, mlade i obitelj sa Savjetovalištem za djecu, mlade i obitelj, Savjetovalište za prevenciju ovisnosti, savjetovalište … **NEDOSTAJE DIO SNIMKE** … Što se tiče Centar za psihosocijalnu pomoć i podršku uvijek tu, ukupan broj klijenata u Savjetovalištu je 22, većina su došla iz škola ili Centra za socijalnu skrb, ili su upućena od liječnika i klijenti su bili većinom osobe muškog spola. Tijekom godine održano je 11 supervizijskih sastanaka, proveden je i trening socijalnih vještina na dvije škole, to su OŠ Posavski Bregi i OŠ Stjepana Basaričeka gdje su bili uključeni učenici četvrtih razreda. Savjetovalište logoped odrađeno je 1613 sati rada, za pisanje mišljenja 437, odrađeno je 57 pregleda, napisano je 48 mišljenja i terapiju je završilo 35 djece. Klub osoba s invaliditetom Duga svaki četvrtak se druže u prostorijama u kućici, tako su odradili 33 kreativne i edukativne radionice, kazališna skupina je imala pet proba, imali su i pet radijskih emisija na Obiteljskom radio Ivaniću i u suradnji s OŠ Stjepana Basaričeka odrađen je i spot Volim svoj grad. Sudjelovali su na Bučijadi, na Inkasu festivalu jednakih mogućnosti, Božićnom sajmu, te uz potporu Grada i dvije Općine neke osobe s invaliditetom su i besplatno ljetovale u ljetovalištu Selce. Uništavanje ambrozije, tiskani su različiti materijali, bookmark, igračke za djecu, jo-jo, savitljiva ravnala, olovke, majice, kape, sve materijale se distribuiralo po osnovnim školama. Odrađeno je i pet radionica, te u vrtićima osam radionica, ukupno je odrađeno 13 radionica sa 225 sudionika. Higijenski minimum organizirano je 10 tečajeva sa 240 polaznika ….**NEDOSTAJE DIO SNIMKE**…- i za Božić 297 ili ukupno 668 paketa. Preko Gradskog društva ljetovale su 92 osobe od čega je bilo pedesetoro djece i 8 osoba s invaliditetom, 5 voditelja, 1 medicinska sestra s tim da je tridesetoro djece i 8 osoba s invaliditetom besplatno što sufinanciraju lokalne zajednice i Crveni Križ i 28 volontera i odraslih. Program pomoć i njege u kući obuhvaća 25 osoba, a program dostave obroka 31 osoba. Na različite načine se sa invalidskim pomagalima pomoglo, to je 37 građana i sa odjećom i obućom 70 osoba kojima je bilo podijeljeno oko 600 kg odjeće. Što se tiče Kluba mladih i njihovog natjecanja u razdoblju od siječnja do ožujka bile su pripreme po školama gdje je bilo takvih 15 priprema gdje se pomoglo voditeljima da pripreme djecu. Na međužupanijskom natjecanju se plasirala ekipa iz OŠ Stjepana Radića i ekipa Srednje škole iz Ivanić-Grada i na tom međužupanijskom OŠ braće Radić je osvojila 1. mjesto, a Srednja škola Ivan Švear 2. mjesto. Na državnom natjecanju OŠ je osvojila 3. mjesto. Tečaj za realistički prikaz ozljeda, bile su dvije osobe koje su poslane na edukaciju. Od biciklijada je bilo Turističkim putevima Biciklom do zdravlja gdje je sudjelovalo 58 djece i odraslih i ekipa prve pomoći, te se sudjelovalo na 46. Memorijalu Stjepan Grgec i ni na jednoj biciklijadi nije bilo ozlijeđenih. Što se tiče mjere provođenja posebne obveze bile su tri osobe koje su odradile 170 sati rada, a rad za opće dobro jedna osoba koja je trebala odraditi 450 sati, ali se osoba nije pojavila. Interventni timovi i timovi za brzi odgovor na katastrofe u kampu Slapić od 9.9. do 11.9. bila je edukacija na kojoj su sudjelovala naša tri predavača i tri člana koji su se educirali, a od 16. do 18.09. bila su naša dva predavača i tro člana za edukaciju. Što se tiče provođenja zajedničkih akcija, obilježava se Međunarodni Dan CK, Tjedan HCK, Mjesec borbe protiv alkoholizma, nikotinizma i ovisnosti i druge različite akcije. Jako je dobra suradnja sa svim lokalnim jedinicama, sa Domom zdravlja, Centrom za socijalnu skrb i sl. Što se tiče međunarodne suradnje, volonterka i zaposlenica od 2. do 9. rujna 2016. godine sudjelovala je na edukaciji **…NEDOSTAJE DIO SNIMKE**… I u tom fokusu tema je bila kako izgraditi te poboljšati kapacitet mladih vođa voditelja i koordinatora volontera, te kako što više uključiti i angažirati mlade u volonterstvu Crvenog križa i Crvenog polumjeseca. Od donacija podijeljene su žitne pahuljice, lubenice, hipovu dječju hranu, jabuke, mandarine, dječje kašice, mliječne proizvode koje su pripomogle u životu 913 osoba. Što se tiče pregovora za zgradu Crvenog križa, za dovršenje, tu su bili pregovori, ali Odbor je donio jednu odluku da se odustaje od tog sporazuma sa Ministarstvom zato što se nije ništa napravilo u ovih 13 godina, ali ove godine su se pregovori opet nastavili i ipak je odlučeno da se neće odustati nego ići i dalje u tu realizaciju pa će riješiti i taj dio. Što se tiče uređenja skladišta, baraka i kućica, u nove krovove utrošen je iznos od 60.711,00, promijenjena je stolarija na kućici u iznosu od 8.300,00 kn. Još uvijek je potrebno opremiti ekipe i gradski interventni i općinski tim, znači gradski i općinski sa opremom za brzo reagiranje na katastrofe. Što se tiče financija Grad Ivanić-Grad u 2016. godini dostavio je 622.044,75 kn koji su raspoređeni u pakete za Uskrs, to je bilo 318 paketa, iznos 44.520,00 kn, ljetovanje djece i osoba s invaliditetom ukupno 25 osoba – 36.500,00 kn, troškovi prigodnih paketa za Dan starijih osoba za 53 paketa – 7.420,00 kn, za Božić 297 paketa – 41.580,00 kn, solidarnost na djelu 5.000,00 kn, pomoć u kući u štednjaku – 558,00 kn, te javni radovi za dvije djelatnice 8.466,75 kn. Od ostalih programa u Centar za obitelj Uvijek tu utrošeno je na rad savjetodavaca te na materijal za radionice 37.674,58 kn, logoped je bio 120.000,00 kn, Klub osoba s invaliditetom Duga, tu su voditelji, gorivo, potrepštine za radionice, održavanje prostora u iznosu 34.024,16 kn, Klub osoba s dijabetesom Za bolji život - voditelji i potrepštine za njihov rad u iznosu od 20.314,00 kn, Klub mladih Dabar – natjecanje i za Dane grada biciklijada koju su organizirali 8.852,15 kn, projekt uništavanja ambrozije za sve materijale koji su odrađeni, te za dva voditelja iznos od 10.996,50 kn, te za stalnu humanitarnu i medicinsku pomoć građanima – gorivo i održavanje dvije barake 37.347,23 kn, i zaštita i spašavanje – osobna oprema za ekipe i ostala oprema, voditelj održavanja jedne barake 32.450,67 kn. Ukupno je to 302.457,29 kn. Ostalo je potrošeno na službu traženja i na javne ovlasti, to su troškovi prostora za rad, odnosno najam, troškovi telefona i mobitela, plaće za dva djelatnika, naknada za prijevoz i ostali troškovi koji su navedeni u iznosu od 216.059,30 kn. Upravo taj iznos ostaje za rad Gradskog društva, a iznos od 446.502,04 kn ili 70% gradskog novca koji je dan se direktno ili indirektno vraća građanima.

G. Željko Brezovečki – prije svega želio bi reći da prije svega podržava rad Gradskog društva Crvenog križa, ali bi napomenuo pod posebnim uvjetima ili pod drugim kondicijama, pa ću pojasniti na što se odnosi. Prije svega evo u ovom financijskom izvješću možemo vidjeti da je Grad znači po odluci državnoj koji mora davati i za rad Crvenog križa od svojeg proračuna 0,07%, ukupno iznosi 629.044,75 kn što i nije tako mali iznos za rad Crvenog križa. Međutim povodim se tim da svaki gospodar treba svoju kuću obnavljat i sa svojim novcima dobro upravljati i evo postavio bi pitanje ravnateljici pa kako je to moguće da u ovih dvadeset i nešto godina rada Crvenog križa se nije uspjelo napraviti zgrada Crvenog križa koja se nalazi nasuprot groblja u Ivanić-Gradu. U derutnom je stanju, ništa se ne poduzima po tome i sad kao što smo čuli iz izviješća još se i odustalo od nekakvih kombinacija da bi se ta zgrada na neki drugi način obnovila. Eto, želio bi reći da me evo ova vijest koju ste kasnije rekli iznenadila da čete se ipak uključit u taj dio pa evo jedva čekam da to bude jer smatram da svaki gospodar bi trebao obnavljati bar sa nekim svojim sredstvima koji su mogući, a za vas recimo 100.000,00 kn godišnje stvarno ne bi predstavljalo ništa i za ovih dvadeset i nešto godina vjerujte mi preko 2,5 milijuna kuna bi prikupili, a ta zgrada bi danas već mogla biti u mramoru, rostfraju, a ne da je ruglo cijelog grada. To je što se tiče toga. Druga stvar, napomenuo bi da ovdje možemo vidjeti da djelatnici Crvenog križa i dalje se voze sa službenim autima kako žele i gdje žele, a to ću i reći na taj način da ih viđamo da se voze i na praznik i nedjeljom i nikada službeni auti nisu parkirani ovdje na parkiralištu u Alojz Vulincu gdje bi zapravo trebali biti nakon završetka rada, nakon dostave hrane, nakon dostave svega onoga što je potrebno u tome danu za naše potrebite građane, aute bi trebali parkirati samim tim bi se i ušparalo na kilometraži, na gumama, na gorivu, to jest ušparali bi na novčićima. Što se tiče poklona ovdje ponovno se navodi da je Crveni križ u dva navrata imao poklone i to jedni da su bili za starije osobe, drugi su bili u ovom izvješću za Božić i ovo, i nemam ništa protiv, dapače slažem se, ali postavio bi ravnateljici pitanje da li ponovno preko posredničke firme ili ste ovaj put i ove godine išli sami u Metro i Getro i pakirali poklone i gledali da ti pokloni budu što jeftinije, a ne kao do sada da je preko jedne druge firme pa onda je ona otišla u Metro, Getro, pa bi vi onda dobili upakirane i predavali dalje. I na kraju postavio bi pitanje za ravnateljicu Crvenog križa, ne vidim razloga čemu mi dobivamo ovo vaše izvješće na uvid, a samim tim i zašto bi morali glasati i donositi odluku da glasujemo o ovakvom izvještaju, a reći ću i zašto. Kao što vidite Grad Ivanić-Grad, ni vijećnici kao i Gradonačelnik Grada Ivanić-grada apsolutno se ne može uplitati i nikako ne može nikakve odluke donositi što se tiče rada Crvenog križa, a tako niti mi vijećnici, ali ipak se nama daje na znanje i mi bi trebali o tome glasovati. Ne vidim potrebu ako ne možemo utjecati, ako Grad sa svojih 629.000,00 kn koje je uložio u toku prošle godine ne može nešto predložiti ili ne može ništa sugerirati ili vidjeti kako se tamo radi ne vidim opće razloga da se onda dolazi pred vijeće da se traži od nas da se glasuje pa eto zbog toga ja ću biti protiv toga izvješća, a inače što se tiče djelatnika Crvenog križa, rada Crvenog križa sigurno podržavam i mislim da je to humanitarni rad i potreban.

Gđa. Ivana Bajt – što se tiče onog prvog pitanja i ovog iznosa od 629.000,00 kn, znači da još jednom ponovim, Grad izdvaja po Zakonu 0,2 i 0,5 % i to je onih 250.000,00 kn, ovo sve ostalo što sam rekla da se indirektno ili direktno vraća građanima. Znači s Gradom potpisujemo posebne sporazume za pakete, za ljetovanje djece, za projekte koje provodimo, znači za različite klubove i tu je Grad koji odlučuje hoće li ili neće to. Znači ako Grad odluči da paketi za Božić, Uskrs, za dan starijih osoba ne idu oni neće ići. Ako Grad odluči da ne idu djeca na ljetovanje i da nema se novaca znači neće se ići. A što se tiče zgrade i dvadesetak godina i svega, ja sam ravnateljica tek nekoliko godina, e sad šta se prije radilo i kakp se moglo, ja stvarno ne znam. Ja znam kakav je sad način i kako imamo novaca i stvarno pazimo na trošenje novaca. Ali uglavnom imam Odbor koji donosi sve odluke, znači ja sam tu samo da taj dio što Odbor donese da to provedem. Što se tiče vožnje i službenih vozila, ovako službena vozila su se uvijek parkirala kod vatrogasaca. Tamo je sada malo gužva, ne može se, dobili smo parking na parkiralištu Ivaplina, tamo je isto gužva došli su Komunalni centar, znači sada naša vozila parkiramo kod naše kućice i kod naše zgrade. Znači uvezemo ih skroz unutra da se ne vide s ceste baš zato što smo imali stalno provale, stalno nam nešto djeca ili tko već uništavaju i slično, zato znači sada vozila se parkiraju tamo. Što se tiče vožnje možda preko vikenda i slično, vozimo se možda ako trebamo stvarno negdje nešto hitno obaviti, znači kod nekog se treba nešto dovesti. Mi ne radimo samo do 7 do 15 sati, naše radno vrijeme je ako treba 24 sata. Znači ako se dogodi bilo kakva katastrofa, bilo kome nešto treba mi smo tu. Zato možda se naša službena vozila možda nekad voze i drugim dijelovima. Što se tiče poklona koje nabavljamo mislim da su stvarno realni, znači nabavljaju se pokloni u Metrou i pakiraju i dostavljaju se na kućne adrese ljudi. Što se tiče glasanja za ovo izvješće to ne mogu ja komentirati.

g. Krešimir Malec – dopustite da se javim, evo već peti jubilarni puta nakon ovih izvještaja ravnateljice o radu Gradskog društva Crvenog križa ne mogu odoljeti a da javno ne pohvalim rad Gradskog društva Crvenog križa, da zahvalim svim tim dobrim ljudima, volonterima koji to stvarno rade bez ikakve naknade i da im se još jednom ovom prilikom javno zahvalim. Ravnateljice svaka čast, vašim ljudima svaka čast, a o izvještaju da li se on podnosi ili ne podnosi ista je stvar, mi smo osnivači svih trgovačkih društava i svih ustanova na području Grada Ivanić-Grada, znači Gradsko vijeće je osnivač i o ničem ne odlučujemo. Znači upravno vijeće, nadzorni odbor, skupština usvaja izvještaj i financijske planove, i ova tri prethodna izvještaja mi samo dobivamo informaciju. Niti ta izvješća možemo srušiti, niti možemo, čak ima forma, procedura kroz Poslovnik o radu Gradskog vijeća provedeno mi donosimo neki zaključak, ali u stvari on nema nikakve konzekvence. Mi da smo izglasali nepovjerenje za sva ova tri izvještaja konzekvence nema nikakvih. Tako da postaviti pitanje da li je potrebno uopće glasati oko toga ili dobivati samo informaciju na Gradskom vijeću kao i o Radiju, Pučkome, Ivakopu, Ivaplinu, i tako dalje. Ali još jednom Crvenom križu i ekipi u Crvenom križu svaka čast, a što se tiče zgrade Crvenog križa ja bi evo, inicijativa, vjerujem da i gospodin Leš je na tom tragu, da možda evo sad kao nikad prije su se stekli uvjeti da s obzirom na rad Crvenog križa Grada Ivanić-Grada, na ovaj humanitarni karakter, dobrovoljno davanje krvi gdje smo pretpostavljam još uvijek najbolji u nacionalnim okvirima, da bi mogli evo ići na tu malo emociju i da naši kolege koji su u prilici da donose odluke na nacionalnoj razini da malo izlobiramo i da idemo zajedno ekipa Crvenog križa, Grad, eventualno nadležno Ministarstvo, da idemo u realizaciju tog projekta. On se vjerojatno ne mora u kompletu u jednoj godini, može imati nekakvo druže vrijeme realizacije, ali kroz dvije-tri godine mi se čini da je to izvedivo.

Gradonačelnik – nisam se imao namjeru javiti, ali sada ponukan raspravom na neki način koju je Krešo potaknuo čisto da se onda pruži informacija. Jednim dijelom je ravnateljica se dotaknula te teme, mi smo evo zadnjih dvije, tri godine bili jedno četiri, pet puta svi zajedno u Ministarstvu, tražili smo rješenje i mislim da smo najbliže rješenju došli upravo na zadnjem sastanku koji je bio održan pred nekih mjesec dana otprilike. Istina je da je naše društvo doneslo, ja bih rekao malo ishitrenu odluku, ali u redu, drago mi je da se ona promijenila nakon sastanka koji smo odradili. Uspjeli smo postići, rekao bih jasno trasirati put sa Ministarstvom, zahvaljujem se i našoj socijalnoj skrbi u Ivanić-Gradu i ravnateljici Socijalnog. Načelno smo postavili jasne uvjete u izgradnji te nove zgrade, tražili smo da se udio Ministarstva u cijeloj investiciji poveća i to opravdano radi zapravo potreba koje postoje. Te potrebe je ravnateljica Centra za socijalnu skrb potvrdila i jasno smo se zapravo dotakli točno kvadrata, koštanja i cijene. Ministarstvo je sada na potezu, ja očekujem da će se vrlo brzo javiti sa pozitivnim stavom i mogu najaviti ovdje da bi zapravo se krenulo onda u tu investiciju gdje bi Grad Ivanić-Grad snosio cijenu jednog, da tako kažem, kata, odnosno jedne etaže, jedan kat bi podneslo Društvo Crvenog križa, uključit će se i državni Crveni križ, znači gospodin Markt isto u taj projekt, a četiri kata, odnosno treći kat i jednu cijelu zgradu bi tada preuzelo Ministarstvo. Ne znamo još točan trošak, ali očekivani trošak cca bi bio oko milijun kuna za Grad Ivanić-Grad, milijun kuna za Crveni križ i nešto više od četiri milijuna kuna za Ministarstvo. Zadnje moje informacije su da bi takva opcija mogla proći i da bi u tom slučaju u slijedećim godinu ili dvije uspjeli završiti evo taj projekt koji, već je tu rečeno, traje više od desetljeća. Nadam se iskreno da će to tako i biti i također se zahvaljujem ravnateljici na kooperativnosti i stvarno suradnji sa Gradom oko njihovih projekata koje i Grad je zapravo, ovdje je rečeno, dosta toga zapravo podržao i podržava.

g. Branko Petrinec – iskoristit ću priliku pa postavit jedno pitanje vezano za prošlu godinu za što uostalom ovo izvješće i je, bila je ideja da se za vatrogasce, znači Vatrogasnu zajednicu Grada Ivanić-Grada provede tečaj za osposobljavanje za prvu pomoć. Zamolili smo da to nam pomogne organizirati Crveni križ i osobno, tad kao predsjednik VZG sam bio neugodno iznenađen da smo dobili zapravo ponudu od Crvenog križa sa nekakvom cifrom koliko to košta. Mislim, meni to stvarno nije jasno da proračunski korisnik koji u nekakvim svojim temeljnim zadaćama bi trebao imati i takve stvari, a to je po mojem mišljenju svakako da čim više ljudi bude osposobljeno za pružanje prve pomoći, da napravi da ispostavi kao da je to nekakva uslužna djelatnost i to pogotovo vatrogascima s kojima mislim da Crveni križ ima dobru suradnju i koji su uvijek bili na usluzi Crvenom križu za sve što je trebalo napraviti i ono koliko ja znam je bilo uvijek besplatno. Samo bi sad iskoristio priliku da mi se pojasni kako i zašto i jel' GDCK ima u nekakvim svojim temeljnim zadaćama u planu i programu i takva osposobljavanja za koja u konačnici bi trebao imati predviđena sredstva koja dobiva i iz gradskog proračuna.

gđa. Ivana Bajt – što se tiče toga, mi jesmo prošle godine surađivali s vatrogascima i to je bilo nekoliko smo im održali edukacija, to su bile edukacije koje kratko traju. Ovaj program je od 30 sati. Znači, mi nemamo svog doktora kojeg imamo zaposlenog, znači mi moramo doktora platiti, moramo nabaviti sav materijal koji treba, od realističkog prikaza ozljeda, znači moramo imati i osobe koje će napraviti realistički prikaz ozljeda, njih nećemo ništa platiti, ali su jako skupi materijali za realistički prikaz ozljeda. Zato ste dobili ponudu našu što mi ne možemo taj dio sami snositi.

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Provedenim glasovanjem konstatirano je da je jednoglasno sa 13 glasova za i 2 suzdržana glasa usvojen

**Z A K LJ U Č A K**

**o prihvaćanju financijskog izvješća i izvješća o poslovanju Gradskog društva Crvenog Križa Ivanić-Grad za 2016.**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

Gđa. Martina Kovač Crnčec – u uvodnom obrazloženju navodi da razlog za izmjenu Odluke o gradskim porezima je izmjena Zakona o lokalnim porezima koji je zakonodavac usvojio 20. listopada 2017. godine, pa smo odjeljak u našoj Odluci o gradskim porezima koji se odnosi na porez na nekretnine morali ukinuti. Sve ostalo je u Odluci o gradskim porezima ostalo isto, ništa se nije mijenjalo osim ta tri članka. Odluka je jučer usvojena na Odboru za statut i poslovnik Grada Ivanić-Grada pa stoga eto predlažem i Gradskom vijeću da usvoji ovu Odluku.

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Provedenim glasovanjem konstatirano je da je jednoglasno sa 15 glasova za usvojena

**ODLUKA**

**o izmjenama Odluke o gradskim porezima Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

g. Milivoj Maršić – navodi da se radi o jednoj kratkoj Odluci, tom Odlukom Gradsko vijeće Grada Ivanić-Grada odobrava financiranje i pokretanje izvođenja radova na sanaciji pomosta mosta u Ulici kralja Tomislava u Ivanić-Gradu sukladno Glavnom projektu sanacije pomosta mosta izrađenog od trgovačkog društva Transept studio j.d.o.o. projektanta Berislava Medića. Vrijednost predmetne investicije nakon provedenog otvorenog postupka javne nabave iznosi 631.595,00 kn, a financirat će se sredstvima Grada Ivanić-Grada. Nakon provedenog postupka javne nabave temeljem Odluke o odabiru najpovoljnije ponude za izvođenje radova odabrana je ponuda trgovačkog društva Kapitel d.o.o. iz Ivanić-Grada i tom Odlukom Gradsko vijeće Grada Ivanić-Grada ovlašćuje Gradonačelnika za poduzimanje svih daljnjih radnji, potpisivanje ugovora i svih potrebnih isprava vezano za daljnju realizaciju izgradnje navedene građevine.

g. Pero Vržogić – dao bi jedan mali doprinos ako je moguće u ovoj Odluci i u renoviranju mosta to jest pomosta. Što se tiče renoviranja imali smo priliku vidjeti da su do sada renovirana dva u gradu mosta, to jest pomosta, dakle u Savskoj i Omladinskoj ulici, e sad, postoje projektanti koji su vjerojatno razmišljali o estetici kako će taj most izgledati, ja tu ne govorim samo o osobnom svom mišljenju jer sam razgovarao sa dosta ljudi, naravno da o ukusima ne treba raspravljati. Ali kada povežemo ova dva mosta koja su do sada renovirana možemo sigurno reći da je jedan došao iz nekakvog jednog vremenskog prostora, a ovaj drugi iz drugog vremenskog prostora i ne znam da li oslikavaju ili ocrtavaju karakter grada. Karakter grada da, naravno da svaki most ima svoju nekakvu posebnost kao što imate priliku vidjeti u Savskoj recimo rosfrajne stranice sa bijelim koje se prilično prilikom prolaska automobila jako reflektiraju svjetlo, a ne samo to, ne znam u kojem simbolu, kojom simbolikom ili bolje rečeno što taj most svojim izgledom ocrtava i oslikava, da li nosi nekakvu svoju poruku. Most sam po sebi već nosi nekakvu poruku, međutim vidimo da je već u Omladinskoj ulici to sasvim jedan drugačiji dizajn i bojim se da će ovo šarenilo ako se osvrnemo i na ostala šarenila koja su u gradu, betoniranja raznoraznih kvadratića i kvadrata i ova rascjepkanost, dakle ne možemo reći da se tu radi o jednoj seriji koja na neki način jasno je izraz ili izraz ovog vremena ili izraz bilo kojeg obilježja koje će most preneseno i u jednoj simbolici govoriti o našem gradu. Toga se bojim i zato bi predložio da se ubuduće osim što će konzultanti i projektanti odraditi svoju stvar, da se osnuje povjerenstvo na nivou Grada od ljudi koji su znalci u kulturi, u umjetnosti pogotovo, da i oni kažu kao povjerenstvo i da dadu jedno zadnje mišljenje projektantu i da kažu nekakvo svoje mišljenje kako bi taj most trebao izgledati. Dakle, ja želim da grad, pogotovo ako govorimo o razvoju turizma i nečemu, kad netko dolazi u naš grad da ti mostovi izražavaju nešto, da nam oni nešto govore, pa me je strah da će ovaj most biti sasvim jedna sušta suprotnost jer su ova dva jedan drugom kad ih stavite jedan pored drugog to nema nikakve veze, a tu su, u našem gradu, premošćuju rijeku Lonju. To bi bio doprinos, dakle Povjerenstvo koje bi možda dalo svoje zadnje mišljenje o tome, koje bi bilo sastavljeno od kulturnih djelatnika našega grada.

Gradonačelnik – zahvaljujem na raspravi g. Vržogiću, moram se ipak osvrnuti na njegovo izlaganje, što se tiče samog projektiranja mostova oni su bili podložni javnoj raspravi, znači bili su otvoreni javnosti, o njima se javnost mogla izjašnjavati, u dvorani Pučkog učilišta je i bilo nešto zainteresiranih ljudi koji su dali svoje mišljenje o njima, a također je i uvažen jedan dio tih kritika prilikom samog projektiranja. Također ne znam da li je gospodin Vržogić pješice koračao tim mostovima, zapravo upravo suprotno od onog što vi pričate, svaki most koji je ovdje projektiran zapravo ima neku svoju priču. Most u Savskoj je rađen u obliku posavskog veza, kao takav je i opisan i kao takve su te ploče i napravljene. Most kod Zelenjaka rađen je po projektantu u obliku Naftne klackalice, znači posvećen je nafti i naftnoj industriji. Osim ta dva mosta imamo i treći most koji niste spomenuli, ne znam da li ste ga zaboravili, to je upravo most kod Naftalana koji je rađen u drvo formi, pješački most također ima svoju priču , a i ovaj zadnji most koji je ostao možete ga vidjeti kako izgleda jer je izložen i na stranicama Grada je izložen i ljudi znači već gotovo godinu i pola su mogli vidjeti u kom obliku će biti napravljen, znači nije nikakva tajna, niti je nekakvo veliko iznenađenje, pa ja vam predlažem da se informirate i vidite. Znači, upravo je bila uključena javnost, upravo se prije završetka i početka radova bilo je izloženo svim mogućim kritikama, bila je javna prezentacija, ispričana je priča o svakom mostu, svaki most upravo ima svoju priču koja obilježava kraj, naš Ivanić-Grad., Posavina, naftna industrija, ono znači na čemu se temeljimo i evo kada uredimo i ovaj četvrti most, znači mati ćemo četiri obnovljena. Lijepa, prekrasna mosta koji će svaki pričat određenu priču. Naravno da se nekom mogu sviđati ili ne sviđati, da se ideja projektanta nekome svidi, nekome je možda bez veze, kao što ste i sami rekli to je na svakome da osobno to protumači i evo mogu također reći da sam i bio u INI kod gospodina Perkovića prije nekakvih mjesec dana i tražimo i solucije, mogućnosti da most koji je u vlasništvu INE, a izuzetno se koristi, to je onaj most koji vodi prema Jalševcu, pješački most, da uspijemo dobiti suglasnosti. Proveli smo natječaj za uređenje toga mosta, također na tom natječaju su sudjelovali studenti arhitekture, bilo je pedesetak studenata u Ivanić-Gradu, pod vodstvom profesora Arhitektonskog fakulteta izabran je najbolji rad za taj most i ukoliko uspijemo u periodu koji je ispred dogovoriti sa INOM nadam se da ćemo tada realizirati i taj posljednji most i da mostovi koji su bili ipak ruglo našeg grada i svi znamo u kako su izgledali, ako se uopće sjećamo, trebali bi se prisjetiti, postat će zapravo ukras našega grada sa time da svaki od njih ima svoju priču. Načelno nemam ništa protiv Vašeg prijedloga o povjerenstvu i dapače, evo pozivam i sve kulturne djelatnike i sve da se uvijek uključe u svaku javnu raspravu, svaki takav projekt je izložen u javnoj raspravi, bila je i šetnica, da ne kažem da je idejno rješenje same šetnice bilo napravljeno još u prethodnoj garnituri, da smo nakon toga napravili i glavni projekt i izveli šetnicu oko koje evo ima puno kritika, međutim kako se bliže radovi kraju sve je manje i manje kritika, a sve je više onih koji ju doživljavaju pohvalno.

g. Pero Vržogić – ja ću možda malu repliku na ovo što je Gradonačelnik iznio, kada god nešto kažem i kad god nešto govorim uvijek Gradonačelnik to napravi tako kao da sam ja uvijek protiv nečega što on mora demantirati jer to što sam ja rekao nije dobro, jer to nije za dobrobit građana, međutim ja sam rekao da smo želim da se oformi povjerenstvo naših kulturnih radnika, eminentnih koji se razumiju u struku i ništa više, a o ukusima ne treba raspravljati, to sam već sto puta rekao i čemu toliko energije gubiti na to da me pokušava demantirati, a drugo, veli neka se uključe. Pa nije to neka se uključe, ako ih želimo angažirati onda ih angažirajmo, imenujmo ih i recimo to je to, to je povjerenstvo koje će brinuti o tim i tim ljudima i onda će oni biti nositelji da mi ne prepričavamo priču. Ja bih sada, ali da ne duljim dalje, još samo par sekundi, jeli to priča priču onaj most o INI Naftaplin. Ako mu ne ispričamo teško da će prolaznik namjernik shvatiti da je ono posavski vez, a da je ovo priča o INI Naftaplinu, a onda priča o ne znam čemu i tako, ali to se možda meni čini. Prihvaćam, OK, ali neka o tome rade sud onda oni ljudi koji se u to razumiju.

Prije pristupanja glasovanju utvrđeno je da je na sjednici Gradskog vijeća prisutno 15 vijećnika.

Provedenim glasovanjem konstatirano je da je jednoglasno sa 15 glasova za usvojena

**O D L U K A**

**o odobravanju financiranja i pokretanju izvođenja radova na sanaciji pomosta mosta u Ulici kralja Tomislava u Ivanić-Gradu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

1. **TOČKA**

g. Dario Kezerić – pozdravlja sve prisutne, naime Upravno vijeća Vatrogasne postrojbe je 23.11. na sjednici Upravnog vijeća donijelo Odluku o izmjeni i dopuni Statuta Javne Vatrogasne postrojbe koji vam je dostavljen u materijalima. Prijedlog je prošao Odbor za statut i poslovnik, evo skrenut ću par stvari koje su se mijenjale, ništa specifično, ništa posebno, uglavnom naziv ustanove, naše postrojbe koji smo dužni bili promijeniti od zadnje registracije gdje su nam skrenuli pozornost na to. Naši zaposlenici, odnosno vatrogasci evo nemaju nikakve iskaznice i ništa da mogu biti na intervencijama kao službene osobe se predstaviti, puno puta se zateknu na intervencijama u privatno vrijeme, pa smo tu stavili iskaznice službene i značke, kojima će regulirati se, koristiti će se javne ovlasti koje zapovjednici odjeljenja i zapovjednik, zamjenik i pomoćnik imaju. Dalje, izmjena je kod sazivanja sjednica Upravnog vijeća, do sada je to bilo jednom mjesečno, tu je prijedlog da to bude najmanje četiri puta u godini dana. Slijedeće što se mijenjalo bitnije je o stjecanju, opterećivanju i utvrđivanju nekretnina i druge imovine Vatrogasne postrojbe, prijedlog je da zapovjednik samostalno odlučuje do 50.000,00 kn, Upravno vijeće 50.000,00 do 300.000,00 kn i Upravno vijeće uz suglasnosti osnivača veći iznos od 300.000,00 kn bez PDV-a. To su četiri stvari btnije koje su se mijenjale u Statutu koji je do sada bio na snazi.

g. Branko Petrinec - samo kratki osvrt, do sad je Statut postrojbe od njezinog osnivanja mijenjan dva puta. Prvi put kad se išlo u proširenje djelatnosti postrojbe pa se moralo mijenjati Statut, drugi put kad su kolege iz HDZ-a preuzele vlast pa su onda htjeli pokazat da do sad nije bilo ništa dobro, pa su onda išli malo promijeniti Statut iako je u suštini on ostao isti kao prije. Ja ću vrlo rado podržati ovaj prijedlog Statuta ako me predlagač uvjeri zašto je ovo bilo nužno potrebno. Konkretno evo izmjena naziva postrojbe – postrojba je i do sada bila javna samo njezino ime nije bilo takvo što i ima i na drugim mjestima. Konkretno imate Javnu vatrogasnu postrojbu Dubrovački vatrogasci, Zagorski vatrogasci, ne treba biti u nazivu javna, razlog tašto nije bio do sada je vrlo banalan da nema toliko tih riječi u amblemu. Zašto to govorim? Nije meni problem, neka se zove zapravo kako hoće, govorim promjena naziva u ovom slučaju košta od prilike po mojem izračunu oko 10.000,00 kn zato jer morate promijeniti na Trgovačkom sudu, ploče s nazivom, ambleme za sve zaposlenike kojih ima preko 50, znači ako računate da svakom treba po 10 amblema, naljepnice za sve kamione, štambilj, pečat i to vam je otprilike to. Zanima me zašto se to baš mora napraviti. Ovo što se tiče vatrogasnih iskaznica je i prije bila ideja, dapače podržavam to, što se tiče ove izmjene do koliko tko odlučuje novaca, mislim da tu fali još jedan dodatak vezano za pojedine institucije za zapovjednika, Upravno vijeće da to treba biti sukladno financijskom planu. Ovako ispada da zapovjednik samostalno stvarno može odlučiti o stjecanju, opterećivanju i otuđivanju nekretnina i druge imovine Vatrogasne postrojbe čija je pojedinačna vrijednost manja od 50.000,00 kn bez PDV-a. 50.000,00 kn bez PDV-a je meni veliki novac. Čisto za usporedbu, znači isto su vatrogasci, Vatrogasna zajednica Grada Ivanić-Grada sukladno svojem financijskom planu može Kolegij predsjedništva koji ima četiri člana odlučivati do 3.500,00 kn, za sve ostalo se sazivalo Predsjedništvo. Ne znam koliko je do sada situacija baš takvih bilo da je nešto što košta već i 50.000,00 kn da se nije moglo sazvati Upravno vijeće koje broji 5 članova i svi su s područja grada u konačnici. Ono što ima još u Statutu, ali to su stvari koje ne treba sad možda nekakvim amandmanima ili kako već mijenjati, ima u članku 20. konkretno piše da zapovjednik organizira i obavlja raspored radnika Vatrogasne postrojbe, bili su zaposlenici, u ovom Statutu je promijenjeno u djelatnici pa bi onda i to trebalo možda tu riječ izmijeniti. Što se tiče članka 37. Statuta koji se odnosi na suradnju Sindikatom, a i članka Statuta vezan za rad Upravnog vijeća, ono što zna da je znači Statut, to jest ovaj prijedlog Statuta donesen bez suradnje i sa Podružnicom Sindikata, a i bez suradnje s Radničkim vijećem Vatrogasne postrojbe. Po Statutu član Radničkog vijeća mora biti pozivan i mora biti član Upravnog vijeća Postrojbe, a to se već zapravo duže vremena radi iako je predsjednik Upravnog vijeća upozoravan na to. Jedan dio što me brine, mene posebno, da bi moglo doći eventualno do zloupotreba, a to je zaštita tajnosti podataka. Nije mi jasno koji su to točno, evo ja ne mogu baš iščitati koje su to baš bile situacije da je bilo potrebno zaštititi toliko podatke i ovdje sve navesti i još staviti klauzulu da praktički zapovjednik može sve proglasiti tajnim i s tim da su navedene neke stvari koje baš naprotiv, ako je postrojba javna, a već se mijenja naziv u javna, mislim onda bi u ovom slučaju trebalo biti tajna vatrogasna postrojba, da čak je tu naveden plan tjelesne i tehničke zaštite zaposlenika i imovine Vatrogasne postrojbe da je zapravo tajni podatak. Ako je Grad osnivač i ako je to naša Javna vatrogasna postrojba te neke stvari bi osobno volio znati, dapače čak mislim da postoji nekakav članak u nekom od zakona gdje bi to trebalo biti takve stvari i javno objavljene i da u konačnici i građani znaju o čemu se radi. Ne znam zašto bi Plan tjelesne tehničke zaštite zaposlenika i imovine Vatrogasne postrojbe trebao biti tajan. Isto tako i još se tu navodi praktički da sve voditelj ustanove, u ovom slučaju to je zapovjednik, može proglasiti tajnim. Još jedna stvar, a to je ono što sam rekao da se može itekako upotrebljavati i ovaj članak Statuta, da povrede čuvanja poslovne i profesionalne tajne predstavlja težu povredu radne obveze. Taj dio mene iskreno posebno brine. Pa evo ja sam nabrojao ono što mene muči u prijedlogu ove Odluke, to jest izmjene Statuta, volio bi da mi predlagač odgovori na ove moje nedoumice i ako me uspije uvjeriti ja ću svakako podržati ovaj prijedlog novog Statuta.

g. Dario Kezerić – znači naziv ustanove, da krenemo s prvim, zadnje kada smo imali izmjene Statuta zbog promjene djelatnosti dobili smo na Trgovačkom sudu da će nas znači zbog poslova na koje smo se javljali koje je Vatrogasna postrojba planirala dobit, morali smo po hitnoj proceduri izmijeniti Statut i da nam oni opet ne vrate taj Statut rekli su nam da moramo promijeniti naziv iz Vatrogasne postrojbe u Javnu Vatrogasnu postrojbu kao što su većinom postrojbe u Hrvatskoj kao javne ustanove lokalne samouprave. Dalje, što se tiče sazivanja članova Radničkog vijeća i Sindikata ne znam zašto nije sazvan, pozvan, uglavnom Radničko vijeće prema sada nema u stvari legitimitet, znači nisu provedene procedure koje su trebale biti provedene s njihove strane da bi uopće bili kao takvi član Upravnog vijeća. Dalje, što se tiče Zakona o pravu na pristup informacijama naravno da nije cilj nikakav, znači postoje informacije koje moraju biti javno dostupne na našoj web stranici, znači nitko to ne namjerava ništa tu skrivati, bar ja mislim. Ovo što se tiče o stjecanju i opterećivanju, otuđivanju nekretnina i druge imovine do sada je bilo da je svaka i mala stvar, i 0 vrijednosti znači morala ići na Gradsko vijeće, znači Upravno vijeće je predložilo nešto pa je evo tako uzeto iz ne znam kojeg Statuta točno, mislim da od Dječjeg vrtića ili Pučkog otvorenog učilišta uzete su ove vrijednosti znači imovine koje pravo ima znači odlučivati ravnatelj ustanove, pa Upravno vijeće i na kraju Gradsko vijeće. Ne znam da li su to bila sva pitanja, pa možemo i pisano odgovoriti ako nešto nije jasno. Ovaj prijedlog donosi Upravno vijeće.

Predsjednik Gradskog vijeća- zabilježena su sva pitanja te će se pisano odgovoriti i sve detaljno obrazložiti.

g. Branko Petrinec – moram demantirati zapovjednika, znači Radničko vijeće u Vatrogasnoj postrojbi je izabrano i ono je u mandatu i funkcionira. I kako ja to znam? Znam jer sam bio član Upravnog vijeća i nije prošlo tri, četiri godine koliko traje mandat Radničkog vijeća. Znači oni su automatski po Statutu jedan član, to jest predstavnik Radničkog vijeća je automatski član Upravnog vijeća postrojbe i ne postoji sad nekakav drugi mandat. U konačnici isto tako Zakon kaže – ako nije konstituirano Radničko vijeće onda se mora kontaktirati Sindikat. U konačnici i u ovom Statutu piše za ove stvari koje su bitne za radnike, a svakako je promjena Statuta, ja mislim da se svi možemo složiti, jako bitna za radnike, djelatnike ili zaposlenike, kako god ih hoćemo zvati, bi se trebao Sindikat tu kontaktirati, a ako već je to tako da, mislim da voditelj ustanove, u ovom slučaju zapovjednik ili predsjednik Upravnog vijeća bi trebao reagirati na to i napraviti nešto po tim pitanju da se to riješi i da Upravno vijeće Vatrogasne postrojbe bude kompletno. Ovo Upravno vijeće nije bilo kompletno i veliki je propust što se ovakav bitan akt, to jest najbitniji akt postrojbe je donesen prijedlog taj bez suglasnosti Radničkog vijeća.

G. Dario Kezerić – mi smo obavijestili još u 7. mjesecu Radničko vijeće, odnosno radnike da sazovu jer po Statutu, od promjene Statuta imaju rok jedan određeni period kad se mora sazvati novo Radničko vijeće. Tražili smo zapisnike i svu potrebnu dokumentaciju o konstituiranju tog Radničkog vijeća i odluci tko zastupa djelatnike postrojbe u Upravnom vijeću, naime te dokumente mi nismo dobili i zato nismo po tome postupili. Nemamo mi ništa protiv, dapače, da član, da djelatnici imaju svog predstavnika u Upravnom vijeću i evo neka se skupe, neka odrade izbore, neka to bude sve po propisima i što se mene osobno tiče, ja vjerujem da i Upravnog vijeća, da nema nitko ništa protiv da bude član Upravnog vijeća netko od predstavnika radnika.

Prije pristupanja glasovanju utvrđeno je da je na sjednici Gradskog vijeća prisutno 13 vijećnika.

Provedenim glasovanjem konstatirano je da je sa 12 glasova za i 1 suzdržanim glasom usvojena

**O D L U K A**

**o davanju prethodne suglasnosti na Odluku o izmjenama**

**i dopunama Statuta Javne vatrogasne postrojbe Grada Ivanić-Grada**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**8. TOČKA- RAZNO**

Pod točkom Razno nije bilo pitanja niti prijedloga

Sjednica Gradskog vijeća Grada Ivanić-Grada dovršena je u 18.45 h.

Zapisnik sastavila PREDSJEDNIK GRADSKOG VIJEĆA Nikolina Mužević Željko Pongrac, pravnik kriminalist